ועדת החינוך, התרבות והספורט, כנסת 17, פרוטוקול מספר 281, 2007-10-15 11:40

מיכאל מלכיאור: שלום לכולם.

מיכאל מלכיאור: אנחנו מתחילים ישיבה חשובה ביותר.

מיכאל מלכיאור: אף על פי שעשינו קצת הקדמה לישיבה בישיבה הקודמת ודנו כבר בשעה הראשונה עם שרת החינוך על השביתה, זה לא היה דיון של ממש, אלא רק כדי לקבל תמונת מצב.

מיכאל מלכיאור: גם בשבוע שעבר טיפלנו בשביתה.

מיכאל מלכיאור: ועדת החינוך של הכנסת לא יכולה לנהל את המשא ומתן עם ארגוני המורים וגם לא תעשה את זה.

מיכאל מלכיאור: זה התפקיד של הממשלה, יש הפרדת רשויות, ואני לא אכנס לפרטים של המשא ומתן, זה לא תפקידנו.

מיכאל מלכיאור: יחד עם זה לא רק כמחוקק, אלא כמפקח על עבודת הממשלה, כשאנחנו רואים לנגד עינינו דבר מאוד קשה שקורה בחינוך בישראל, אנחנו גם לא יכולים לשבת ולא לעשות משהו.

מיכאל מלכיאור: בדיון שקיימנו בשבוע שעבר קיבלנו החלטה לבקש מארגון המורים לפחות להפסיק את השביתה בשדרות ובעוטף עזה וגם בעוד כמה נושאים, ואני שמח שרן ארז נענה לבקשה, ואכן באותו יום כינס את מי שהוא צריך לכנס וקיבל את ההחלטה שהיה צריך לקבל בנושא הזה.

מיכאל מלכיאור: אנחנו רואים ש-600 אלף תלמידים שכמעט לא למדו בשנה הקודמת בגלל שביתות ועיצומים נמצאים השנה ברחובות היום, ביום החמישי לשביתה.

מיכאל מלכיאור: גם אחרי הדברים של שרת החינוך בישיבה הקודמת אני לא מאוד אופטימי באשר להמשך.

מיכאל מלכיאור: אנחנו בוודאי נשמע את הדברים.

מיכאל מלכיאור: אני אומר מראש שדעתי היא שהמצב הזה לא יכול להימשך.

מיכאל מלכיאור: ראוי היה שראש הממשלה בכבודו ובעצמו יכנס את כל הגורמים יחד ויעשה את מה שצריכים ממילא לעשות בעוד שבוע-שבועיים-חודש-חודשיים עד שייצא עשן לבן כדי שלא ייצא עשן שחור מכל החינוך במדינת ישראל.

מיכאל מלכיאור: לפני ההידיינות והכניסה לפרטים אני רוצה לקרוא לראש הממשלה מפה לכנס לאלתר את כל הגורמים ולשבת איתם עד שיימצא פתרון.

מיכאל מלכיאור: המטרה שלי בישיבה היא לקבל סקירה מהגורמים השונים איפה הדברים עומדים.

מיכאל מלכיאור: יש הרבה מאוד דברים שעולים מהאמירות שנאמרות משני הצדדים.

מיכאל מלכיאור: נמצאים פה כמובן גם נציגי הסתדרות המורים, ואנחנו כמובן נשמע גם אותם, ונשמע גם איך מתקדמת הרפורמה שהוסכמה עם הסתדרות המורים.

מיכאל מלכיאור: יש פה גם נציגים של מורים.

מיכאל מלכיאור: אני מצטער שלא כל הנציגים שרצו להיכנס לכנסת יכלו להיכנס בגלל תלבושת בלתי הולמת, לפי הגדרת הכנסת.

מיכאל מלכיאור: כנראה, למורים לא היה זמן לקרוא את ההידיינות בעיתונים בימים האלו.

מיכאל מלכיאור: אני מצטער על-כך, אנחנו לא יכולים להיכנס לזה פה- -

רונית תירוש: או שאין כסף לחליפות.

מיכאל מלכיאור: אני יודע כמה עולה חליפה, ג'ינס זה יותר.

אלכס מילר: היום ג'ינס עולה יותר מחליפה.

מיכאל מלכיאור: אני מציע לשמוע קודם ממי שמנהל את המשא ומתן מטעם משרד החינוך, מנחם כהן.

מיכאל מלכיאור: אחר-כך נשמע את ארגון המורים, את הסתדרות המורים ואת שאר האורחים וחברי הכנסת.

מיכאל מלכיאור: יש לנו הרבה מה להגיד, ואנחנו נגיד את זה בכל החומרה.

2396: אנחנו מנהלים משא ומתן במשך חודשים רבים – כמעט שנה וחצי – עם ארגוני המורים: עם הסתדרות המורים ועם ארגון המורים.

2396: ישנם 2 מסלולים של משא ומתן: יש משא ומתן על הסכם קיבוצי כפי שיש תמיד בכל המשק.

2396: אנחנו עושים הסכם של רפורמה – תוספת ניכרת לשכר המורים וגם שינוי סדר עבודתו של המורה.

2396: לשמחתנו, לאחר משא ומתן מתיש, ארוך, עמוק ורציני הסתדרות המורים קיבלה את ההצעה ונחתם אתה הסכם, והיא נכנסה לרפורמה "אופק חדש" שיצא לדרך.

2396: אני מקווה לטובת כולנו שהיא תמשיך בהצלחה לרווחת המורים, התלמידים וכולם- -

רונית תירוש: כמה נכנסו לרפורמה?

מיכאל מלכיאור: אנחנו דנו על זה שעה שלמה בישיבה הקודמת.

רונית תירוש: אני רוצה שזה יהיה בפרוטוקול.

מיכאל מלכיאור: זה נמצא בפרוטוקול.

2396: בשנה הזאת ייכנסו 300 בתי-ספר ולקראת השנה הבאה ייכנסו עוד 700 – 1,000 בתי-ספר במהלך השנתיים הקרובות.

מיכאל מלכיאור: זה לא מה שרונית שאלה.

רונית תירוש: אולי יש מי שפתח רק עכשיו את הטלוויזיה.

מיכאל מלכיאור: לא, כי השרה לא הייתה מוכנה לתת את הנתון.

מיכאל מלכיאור: היא שאלה כמה נכנסו לתוך הרפורמה, לא כמה אמורים להיכנס.

2396: במשך 5 שנים למדתי היטב את השאלות של רונית, והיא למדה היטב את התשובות שלי.

מיכאל מלכיאור: אני מציע לחזור לעניין.

מיכאל מלכיאור: המשא ומתן על הרפורמה נתקע באיזשהו שלב וגם המשא ומתן על ההסכם הקיבוצי לא נשא פרי.

מיכאל מלכיאור: ארגון המורים אמר שהוא מעוניין ברפורמה בתנאים מסוימים, הייתה לו הרפורמה המפורסמת "עוז לתמורה", אבל המשא ומתן לא התקדם, לצערנו.

מיכאל מלכיאור: בפגישה שהתקיימה ביום שישי לפני כעשרה ימים עם שרת החינוך ועם ארגון המורים ובנוכחותי, הוצע להם להיכנס באופן חלקי לְרפורמה שתוסכם – לא נאמר עדיין איזו – והם יקבלו בתמורת הכניסה החלקית, שכר חלקי.

מיכאל מלכיאור: בגדול מדובר על תוספת של 3 שעות שאנחנו הצענו, והם ביקשו תמורה של 15%.

מיכאל מלכיאור: אנחנו אמרנו שנשקול את זה, והעלינו שני תנאים:

מיכאל מלכיאור: התנאי הראשון הוא תוספת שכר מול תוספת עבודה; התנאי השני הוא שהרפורמה שתיכתב לא תוכל לפרוץ את המסגרת שנקבעה בהסכם שנחתם עם הסתדרות המורים, דהיינו ממוצע של 26% תוספת שכר למורה.

מיכאל מלכיאור: רן ארז שוודאי יציג את עמדתו טוב ממני, אמר באותה ישיבה שהתנאי ההכרחי שלו הוא שכלל המורים יקבלו מיד שכר מסוים.

מיכאל מלכיאור: מאז קיימנו עוד כמה ישיבות פורמליות ולא פורמליות.

מיכאל מלכיאור: אתמול בישיבה שקיימנו עם עופרה ברטוב, סגנית בכירה לממונה על השכר ועם רן ארז, רן ארז אמר שבכל רפורמה הוא לא מוכן ללמד עוד שעה אחת פרונטלית מול כיתה.

מיכאל מלכיאור: הוא אמר שהוא מבין את עניין תוספת השעות, אבל הוא לא מוכן להוסיף שעה פרונטלית בכיתה, תקן אותי אם אני טועה.

מיכאל מלכיאור: אתמול הוא ציין שני דברים מאוד בעייתיים, ולכן יש פער ניכר כרגע.

מיכאל מלכיאור: התנאי הראשון הוא שבכל רפורמה הוא לא מוכן להוסיף שעה פרונטלית בכיתה; הוא אומר שזאת אכסיומה, שכל מורי העל-יסודיים, דהיינו 42 אלף מורים, למחרת בבוקר חתימת ההסכם יקבלו תוספת של 15, והרפורמה שהוא מוכן לדבר עליה היא רק "עוז לתמורה", שממשלת ישראל כבר דנה בה וקיבלה את החלטתה.

מיכאל מלכיאור: לכן לצערנו הרב, המצב מורכב ולא פשוט ולא רואים פריצת דרך בתנאים שהוא הציג.

מיכאל מלכיאור: אנחנו מקווים שבעזרת הוועדה נוכל להתקרב.

מיכאל מלכיאור: תודה רבה.

מיכאל מלכיאור: רן, בבקשה.

רן ארז: כבוד היושב ראש, חברי כנסת, אורחים נכבדים.

רן ארז: הישיבה הזאת מאוד חשובה כי היא מאפשרת לנו לנסות להגיע לאותו מכנה משותף של מידע כדי שלא נקבל את המידע מכלי התקשורת או מאחרים.

רן ארז: אני מתחיל מאכסיומה אחרת ששכר המורים הוא הנמוך ביותר יחסית לכל המקצועות האקדמיים האחרים.

רן ארז: אחרי 4 שנות לימודים באוניברסיטה עם תעודת הוראה מורה מתחיל קריירה אדירה עם 2,800 ₪ ברוטו ותוספת השלמת הכנסה, ואם הוא שרד והגיע לסוף השנה הוא מתקדם בוותק עם עוד 50-70 שקל לחודש ברוטו.

רן ארז: כך שאחרי 20 שנה מורה ממוצע בחינוך העל-יסודי בעל תואר ראשון מגיע לשכר של כ-7,000 שקל ברוטו, וכל אחד יודע שזה 5,000-6,000 ₪ נטו.

רן ארז: 7,000 שקל ברוטו בעבור כ-200 שעות עבודה בחודש זה כ-35 שקל ברוטו לשעה.

רן ארז: כל אחד יודע שעוזרת בית מקבלת 40 שקל נטו, ובייבי-סיטר מקבלת 25 ₪ נטו; אבל מורה אקדמאי אחרי 20 שנה, שכל שיעור הוא נכנס ל-40 תלמידים אחרים ועובד 200 שעות בחודש, שיש לו אחריות לעתיד הילדים ולעתיד המדינה – נותנים לו השכר הכי נמוך בסקטור הציבורי.

רן ארז: אנחנו ניסינו במשך השנתיים האחרונות לתקן את המצב במשא ומתן; אבל לא רק את השכר שלנו שהוא מרכיב חשוב ביותר, כי הוא יכול להיות כוח מגנטי שימשוך אנשים צעירים ואיכותיים להוראה, אלא אנחנו נאבקים על תנאי עבודה בבתי הספר; אנחנו נאבקים על החזרת השעות שקוצצו במשך חמש שנים– 8.5 שעות לקחו מכל ילד בחינוך העל-יסודי ב-5 השנים האחרונות.

רן ארז: לדוגמה, ילד שמתחיל בכיתה א' ולומד עד י"ב לומד אותו מספר שעות שהוא למד לפני 5 שנים מ-א' עד י"א.

רן ארז: ממשלת ישראל גזלה שנת לימודים שלמה.

רן ארז: אחר-כך אומרים למורים שהם צריכים להספיק את החומר לבגרות, כי כל מה שקורה היום במערכת החינוך זה חינוך אינסטנט.

רן ארז: מה אפשר לבדוק?

רן ארז: אלימות, סמים, אלכוהוליזם, ונדליזם, השתמטות מצה"ל?

רן ארז: לא.

רן ארז: אלה דברים שאם ישתנו, ישתנו בטווח הארוך.

רן ארז: לכן מה שיכולים למדוד עכשיו זה אחוז ההצלחה בבגרות.

רן ארז: זה חשוב.

רן ארז: אבל אנחנו כולנו הפכנו לסוגדים לעגל הזהב שנקרא "אחוז ההצלחה בבחינות הבגרות".

רן ארז: שום דבר אחר לא חשוב במערכת החינוך.

רן ארז: אם מלמדים פחות שיעורים עם יותר תלמידים בכיתה, בוודאי שאי-אפשר להספיק את החומר.

רן ארז: ואז קורה דבר נוסף, באים למורים ואומרים להם: לא הספקת את החומר?

רן ארז: התלמידים שלך ייכשלו.

רן ארז: ואז המורים מפנימים ועובדים בתגבורים אחר-הצהריים ובחנוכה ובפסח בהתנדבות כי הם רוצים שהתלמידים יצליחו.

רן ארז: למה הם לא הספיקו את החומר?

רן ארז: כי נסעו לאקפולקו?

רן ארז: כי עשו סקי בשוויץ?

רן ארז: הם לא הספיקו כי לקחו להם את השעות ודחסו יותר תלמידים לכיתה כמו סרדינים.

רן ארז: כשיש בכיתה 40 ילדים, ואפילו יותר, ויש שיעור של 45 דקות, יש למעשה פחות מדקה לתלמיד בשיעור.

רן ארז: אם בכיתה יש תלמידים שלא מסוגלים לרוץ בקצב העברת החומר הם נשארים מאחור, הם מפתחים תסכול ומהתסכול – אלימות, ניכור ונשירה.

רן ארז: לכן אנחנו נאבקים על שיפור שכרו של המורה, על שיפור תנאי העבודה בבית-הספר, על החזר שעות שקוצצו מילדי ישראל ועל הורדת מספר התלמידים בכיתה.

רן ארז: כל-כך קל לכל אחד שרוצה בכך להיכנס לאתר האינטרנט ולראות מה קורה במדינות ה-OECD שאנחנו רוצים להידמות אליהן.

רן ארז: אין מדינה מערבית שמשקיעה כל-כך מעט בחינוך פר תלמיד כמו פה בארץ.

רן ארז: במדינות OECD הממשלה משקיעה 88% מהתקציבים, וההורים משלימים 12%.

רן ארז: פה המדינה נותנת 76%, וההורים משלימים יותר.

רן ארז: למעשה, מדינת ישראל משתחררת מאחריותה על מערכת החינוך ומעבירה את האחריות לציבור הרחב.

רן ארז: מי שהפרוטה לא מצויה בכיסו נשאר מאחור, ומי שיש לו כסף דואג לחינוך פרטי, לחינוך אפור, לבתי-ספר פרטיים.

רן ארז: במקום לסגור פערים אנחנו יוצרים במו-ידנו פערים יותר גדולים ודור שלישי של חוטבי עצים ושואבי מים.

רן ארז: לזה אחראית הממשלה.

רן ארז: כמה ישיבות היו בנושא- -

יואל חסון: יש משהו שאתה אחראי עליו?

יואל חסון: על כל דבר אחראית הממשלה, יש משהו שאתה אחראי עליו?

יואל חסון: כמה שנים אתה עומד בראש הארגון שאתה מנהל?

יואל חסון: יש משהו שאתה אחראית עליו, אתה לוקח אחריות על משהו, או שהכול זה הממשלה?

יואל חסון: זה תמיד נחמד, אבל תגיד משהו שאתה אחראי עליו.

רן ארז: מאה אחוז- -

שמואל הלפרט: הוא נתן דוח אובייקטיבי ביותר.

יואל חסון: הוא לא נתן דוח אובייקטיבי בכלל.

שמואל הלפרט: אובייקטיבי ביותר.

יואל חסון: ממש לא אובייקטיבי.

יואל חסון: יש פה הכול חוץ מאובייקטיביות.

קריאות: - - -

מיכאל מלכיאור: אני מזכיר לכם, אנחנו פה בוועדת החינוך, התרבות והספורט של הכנסת.

מיכאל מלכיאור: אנחנו נשמע כל אחד בכבוד ולא נפריע- -

יואל חסון: אי-אפשר לשאול שאלה?

מיכאל מלכיאור: זאת לא שאלה.

רן ארז: הטון עושה את המוסיקה, אדוני.

מיכאל מלכיאור: בתוך עמנו אנחנו יושבים, אנחנו יודעים מה מצב החינוך במדינת ישראל.

מיכאל מלכיאור: אנחנו מטפלים בזה יום-יום ומנסים לשפר כמיטב יכולתנו.

מיכאל מלכיאור: אתה הרי לא מצפה שבעקבות השביתה – אף על פי שאני אשמח מאוד שזה יקרה – שיורידו את מספר התלמידים בכיתה או שיעשו את כל הדברים האחרים שנחוצים ושאנחנו נאבקים עליהם.

מיכאל מלכיאור: זאת לא תהיה תוצאת השביתה.

מיכאל מלכיאור: ברור שזה מכביד על מצב המורים, אבל אני מאוד מבקש ממך להתייחס ספציפית לדברים שאתם דורשים פה.

רן ארז: אני חונכתי לומר מבוא כדי שאנשים יבינו את הרקע למה שאומר אחר-כך.

רן ארז: לכן ברשותכם, מפני שהזמנת אותי, ואני מכבד אותך מאוד, אדוני, אני מבקש שתאפשרו לי לדבר ולא אאריך יותר מדי.

רן ארז: שאלתי אותך מראש כמה זמן תיתן לי לדבר, ואמרת שתיתן לי די זמן כדי שאוכל לומר את דבריי.

מיכאל מלכיאור: אנחנו רוצים לשמוע אותך, בשביל זה הזמנו אותך.

רן ארז: האמן לי שאולי אומר דברים שאתה תשמח לשמוע.

מיכאל מלכיאור: אני גם לא חולק על מה שאמרת עד עכשיו.

רן ארז: אמרת שאתה לא צופה שכתוצאה מהשביתה הזאת נוריד את מספר התלמידים בכיתה.

רן ארז: אנחנו עשינו מחקר ומצאנו שאם מורידים את תקרת מספר התלמידים בכיתות בחינוך העל-יסודי מ-40 תלמידים ל-35 תלמידים זה יעלה 70 מיליון שקל בשנה למערכת החינוך שהתקציב שלה הוא 27 מיליארד.

רן ארז: אני לא אמרתי שנוריד את הממוצע, אמרתי שנוריד את התקרה.

רן ארז: יש לנו תוכנית שנקראת "כלים שלובים" איך אפשר לעשות את זה.

רן ארז: אפשר לעשות את זה.

רן ארז: אמשיך בכיוון שדיברתי עליו.

רן ארז: אחרי שהסכמנו שמצב מערכת החינוך טעון שיפור, ולאחר שהסכמנו שהחינוך בראש מעיינינו, ולאחר הבחירות החינוך נשאר בראש מעייניהם בקיצוצים כי שם מקצצים הכי הרבה – מדוע מקצצים הכי הרבה?

רן ארז: משום שאת הנזק אפשר לראות רק כעבור שנים, ואז ממלא את התפקיד שר אחר שיכול להגיד שקודמו קיצץ.

רן ארז: מי שמשקיע היום כסף, את הפירות יקבל מישהו אחר, ולמה להשקיע היום בדבר שמישהו אחר יתפאר בו?

רן ארז: לכן הם לא משקיעים- -

מיכאל מלכיאור: אבל יש תוספת- -

רן ארז: אני אדבר על התוספת.

רן ארז: לכן מה שקורה הוא שרק מקצצים במערכת החינוך ומסתכלים על הישגים אינסטנט: פרויקט של שנה פה ושם, טיפול באחוזי ההצלחה בבגרות.

רן ארז: נסו לתאר לעצמכם את הנס הישראלי הגדול שכולנו רואים: כל שנה קיצצו בשעות, וכל שנה מצליחים יותר בבגרות.

רן ארז: זה נס אדיר: מלמדים פחות, מצליחים יותר.

רן ארז: זה נס שצריך לנתח אותו.

רן ארז: בעניין המשא ומתן.

רן ארז: אני ותיק בארגון המורים ובתפקידי.

רן ארז: זאת השנה העשירית שלי בתפקיד יושב ראש הנהלת ארגון המורים.

רן ארז: לחבר הכנסת ששאל מה עשיתי עד עכשיו אני אוכל להתייחס בצורה מכובדת.

רן ארז: כשנבחרתי לתפקיד ב-97' אמרתי לעצמי ולחבריי בהנהלה שאנחנו צריכים להפסיק את המאבק מדי שנתיים כדי לקבל מספר אחוזים בודדים בשכר שאחר-כך משרד האוצר יודע לשחוק אותו בשיטה הכי טובה בעולם.

רן ארז: אז עבדנו במשך 3 שנים עם מיטב המומחים בכספנו ובנינו רפורמה שקוראים לה "עוז לתמורה".

רן ארז: את הרפורמה הזאת הגשנו למשרד החינוך ולממשלה, והם אמרו לנו בשנת 2000 שהם רוצים שננסה את הרפורמה הזאת ב-5 בתי-ספר על-יסודיים במשך 3 שנים.

רן ארז: הניסוי היה ניסוי משותף למשרד החינוך ולנו, וההישגים והתוצאות של הניסוי הזה היו יותר טובים ממה שציפינו.

רן ארז: אלא מה, אמרו שהניסוי הזה יקר מדי, ולכן יפסיקו אותו.

רן ארז: הניסוי היה שמורה יהיה בבית-הספר כמו כל עובד אחר מ-8:00 עד 16:00, נדפיס כרטיס, נלמד שעות פרונטליות בכיתה, בשעות נוספות נטפל טיפול פרטני בתלמידים שצריכים את זה; נעבוד בעבודת צוות עם הקולגות שלנו כדי ליצור תוכניות לימודים, ובסך-הכול מורה עובד בעצמו בחדר המורים – בודק מבחנים, כותב מערכי שיעור וכדומה.

רן ארז: האלימות באותם בתי-ספר נעלמה, נשירה לא הייתה, ההישגים בבגרות השתפרו בכ-30%.

רן ארז: פתאום הילדים הבינו שהמורים הם החברים שלהם כי היה להם זמן לכל ילד.

רן ארז: אבל זה הופסק כי זה עלה כסף.

רן ארז: היום אנחנו אומרים שאנחנו מוכנים ללכת במתווה של רפורמה בעקבות עוז לתמורה, ואם זה עולה הרבה כסף למדינה אף על פי שזה אידיאלי אנחנו נעשה "עוז לתמורה לייט", נעשה פחות.

רן ארז: אבל הם אומרים לנו: לא ולא – או שנצטרף לרפורמה שנחתמה עם הסתדרות המורים או שלא יהיה לנו כלום.

רן ארז: הרפורמה שנחתמה עם הסתדרות המורים איננה מתאימה לחינוך העל-יסודי.

יואל חסון: תסביר למה, חשוב להבין את זה.

רן ארז: בסיס המשרה של מורה ביסודי הוא 30 שעות, בסיס המשרה של מורה בעל-יסודי הוא 24 שעות.

רן ארז: כשלוקחים 32 שעות – כולל שעתיים שהייה – ומוסיף 4 שעות תוספת עבודה, יכול להיות שבשביל תוספת עבודה של 12% כדאי למורה ביסודי לקחת תוספת של 26%.

רן ארז: כשאתה אומר למורה בעל-יסודי שעובד 24 שעות שהוא יעבוד 36 שעות זאת תוספת עבודה של 50%, ולכן אתה לא יכול להגיד לו שתוספת השכר שלו תהיה 26%.

רן ארז: ולא זו בלבד, אומרים למורים בעל-יסודי לוותר על גמולים בשעות שהם מקבלים, ואני אסביר מהם גמולי השעות.

רן ארז: על-פי הסכמים קיבוציים יש 4 גמולים בשעות: גמול חינוך, גמול בגרות, גמול אם וגמול שעות גיל.

רן ארז: משרד האוצר הוא אלוף העולם בשחיקת השכר, כי עובדה שהגענו לאן שהגענו.

רן ארז: למשרד החינוך יש פררוגטיבה חוקית, ואנחנו לא יכולים להתערב בה, להחליט כמה שעות ילמדו בכל מקצוע.

רן ארז: הם יכולים להחליט שלא מלמדים גיאוגרפיה או שמלמדים מתמטיקה 4 שעות במקום 5.

רן ארז: דבר אחד הם לא יכולים לעשות: הם לא יכולים לפגוע בנכס צאן הברזל של המורים – שעות הגמולים.

רן ארז: שעות הגמולים הם 30% מהשעות שניתנות בחינוך העל-יסודי.

רן ארז: לקחת היום 30% משעות הגמולים, לדרוש מאתנו להוסיף עוד 50% עבודה נוסף לזה- -

יואל חסון: - - -

רן ארז: - - ולהציע בשביל זה 26%, גם מורים מבינים שזאת לא עסקה טובה.

רן ארז: זה לא משפר, זה רק הופך את המורים לעבדים יותר בזול.

רן ארז: היום, כבוד היושב ראש, אם מורה רוצה לעבוד שעה נוספת הוא מקבל עליה 124%.

רן ארז: כשאנחנו ניכנס לרפורמה שרוצים משרד החינוך ומשרד האוצר נהיה חייבים לעשות שעה נוספת תמורת חצי מחיר.

רן ארז: אבל יש common-sence ואי-אפשר להגיד שמה שמתאים לחינוך היסודי מתאים גם לחינוך העל-יסודי.

רן ארז: תנאי העבודה הם אחרים.

רן ארז: דוגמה נוספת לתנאי העבודה: מורה בחינוך היסודי נכנס ל-2-3 כיתות ומשלים את משרתו; כדי להשלים את משרתו מורה בעל-יסודי נכנס ל-8 ואפילו ל-12 כיתות כי מלמדים שעתיים כל מקצוע מתוך 24 שעות.

רן ארז: לראות כל שעה 40 תלמידים אחרים – כמה תלמידים אנחנו רואים?

רן ארז: כמה מבחנים אנחנו בודקים?

רן ארז: כמה תעודות אנחנו צריכים לכתוב?

רן ארז: זה אחרת לגמרי.

רן ארז: אנשים חושבים שבחינוך העל-יסודי לא עובדים.

רן ארז: לא יודעים שאנחנו עובדים הרבה כי אנחנו עובדים במחתרת; אנחנו עובדים בסודי-סודות; אנחנו לוקחים את העבודה הביתה.

רן ארז: באים לישיבות ולאסיפות הורים בערב, בודקים מבחנים בבית עם הציוד המשרדי שלנו עם מיזוג האוויר שלנו על חשבון הזמן הפרטי שלנו, לא מקבלים על זה תשלום, ועדיין אומרים: המורים לא עובדים.

רן ארז: הדבר הזה צריך להיפסק, ולמאבק הזה אנחנו יצאנו.

רן ארז: אנחנו רוצים יותר שכר הולם לאדם אקדמאי שעושה עבודה חשובה; אנחנו רוצים תנאי עבודה הולמים בבתי-הספר; אנחנו רוצים להחזיר ולו מקצת מן השעות שלקחו מילדי ישראל ולהפחית את מספר התלמידים בכיתה.

רן ארז: אם הדבר הזה ייעשה, ויקראו לזה "עוז לתמורה" או "תמורה לעוז" או לא חשוב מה – אנחנו לא נדבקים לשם כזה או אחר, אנחנו רוצים שינוי מהותי במערכת החינוך.

רן ארז: למאבק הזה אנחנו יצאנו.

מיכאל מלכיאור: תודה.

מיכאל מלכיאור: בוודאי תהיינה שאלות וקושיות- -

רן ארז: בעניין המשא ומתן שהוא הזכיר אנחנו אמרנו למשרד החינוך ולמשרד האוצר שאנחנו מוכנים למתווה של "עוז לתמורה" או מתווה של "עוז לתמורה"-לייט; אנחנו מוכנים לעשות במקביל חלק מהרפורמה על תוספת שכר.

רן ארז: לא לתת לנו כספים או סכום כסף כדי לא לערער את ההסכמים עם עופר עיני, וברפורמה במקביל – כסף תמורת תנאים לביצוע רפורמה.

רן ארז: משרד האוצר אמר בפירוש לתת לכל המורים עכשיו 15% זה בלתי אפשרי, זה הרבה כסף שאין להם עכשיו.

רן ארז: אבל אני יודע שיש להם כסף.

רן ארז: יש להם ג'ארה מלאת כסף.

רן ארז: השאלה היא מה סדר העדיפויות, וסדר העדיפויות במשרד האוצר זה להחזיר חובות, לא להשקיע בחינוך.

רן ארז: אני אומר לכם, חברים, רוב הציבור במדינת ישראל תומך במאבק הזה.

מיכאל מלכיאור: תודה.

מיכאל מלכיאור: אני אאפשר שאלה קצרה לחבר הכנסת אלכס מילר, בבקשה.

אלכס מילר: אנחנו כולנו עברנו במערכת החינוך, ויש הבדל בין יסודי לבין על-יסודי.

אלכס מילר: השאלה היא האם במשרד החינוך נעשו ההתאמות לארגון המורים, והאם ההתאמות הם בכלל בכיוון שאפשר להתאים את הרפורמה לחינוך העל-יסודי.

2396: ודאי, יש הבדל.

2396: צריך לעשות התאמה של הרפורמה לחינוך היסודי והתאמה של הרפורמה לחינוך העל-יסודי.

2396: יש הבדל בין הצרכים של שני הארגונים.

2396: היינו במשא ומתן איתם להציג רפורמה שונה בחינוך העל-יסודי גם בשעות הפרונטליות, גם בשעות הפרטניות וגם בשעות השהייה.

2396: הצענו רפורמה בהתאמה.

מיכאל מלכיאור: דבר שהפריע לי גם בתגובת שרת החינוך וגם בתגובה של השלטון המקומי הוא שאמרו שאם זה יפריע לבגרויות אז ילכו לבית דין לעבודה- -

קריאה: - - -

מיכאל מלכיאור: הבוקר שמעתי אחרת, שלא ילכו.

מיכאל מלכיאור: אבל המסר שעובר הוא שמה שחשוב בחינוך זה לא החינוך, אלא הבגרויות.

מיכאל מלכיאור: זה מסר לא טוב.

מיכאל מלכיאור: זאת הערה צדדית שלא קשורה לדיון.

מיכאל מלכיאור: גברת יעל גרמן, בבקשה.

23596: אני מודה לך, אדוני היושב ראש על הדיון, כי אני מסתובבת בתחושה כבדה שהשביתה הזאת לא תוספת את המשקל ואת החשיבות שהיא הייתה צריכה לתפוס בדיון הציבורי.

23596: יש לי תחושה שזה לא ממש אכפת להרבה אנשים; אולי מכיוון שפחות אכפת לאנשים מהמורים, לא כל-כך מודעים לדבריו של רן שנתן סקירה אמיתית על מצב המורים; ואולי מכיוון שכשילדים בני 15-16 יושבים בבית זה לא מפריע, אולי זה אפילו עוזר- -

מיכאל מלכיאור: זה לא מפריע למשק.

23596: לא מפריע למשק, ממש כך.

23596: זה לא מפריע לצמיחה הכלכלית של המשק.

23596: לכן ראשי השלטון המקומי מאוד מודאגים כי אנחנו מאוד חוששים שאם לא ייעשה איזשהו מעשה, ואם מישהו לא ידחוף את הצדדים לשבת למשא ומתן ולסיים, אז השביתה הזאת עלולה להימשך.

23596: לפעמים נבואה מגשימה את עצמה, כולם מדברים על שביתה ארוכה, אבל אין שום צורך בשביתה ארוכה.

23596: צריך לשבת ולעשות מרתון עד שייצא עשן לבן, ממש כפי שעשו עם הסתדרות המורים, ולסיים את השביתה המזיקה.

מיכאל מלכיאור: בזה פתחתי את דבריי.

23596: במרכז השלטון המקומי אנחנו חוזרים ואומרים: אנחנו בעד המורים; אנחנו חושבים שמצבם מחפיר ומבייש את מדינת ישראל.

23596: מכל הנושאים שנידונו קודם בוועדה, שהיו נושאים אמיתיים ונכונים, בראש ובראשונה ולפני שדנים בכל נושא אחר, צריך לדון קודם בשכר המורים.

23596: זה הבסיס לחינוך, זה הבסיס למעמד המורה, זה הבסיס לגאווה של המקצוע.

23596: חבל שרן לא ציין את זה, אבל אנחנו מתקשים למצוא מורים למערכת- -

זבולון אורלב: גם בהרצליה?

23596: גם בהרצליה.

קריאה: בכל הארץ.

23596: יש בעיה קשה בחינוך העל-יסודי למצוא מורים טובים בעלי הכשרה.

23596: מורים עוזבים את הפרופסיה בגלל המצב.

23596: זה צריך לצלצל בקול גדול.

23596: מבחינת העניין הכלכלי כל מדינות ה-OECD, כל המדינות המתועשות והמתקדמות בעולם גילו שהתשואה הגדולה ביותר בהשקעה לאומית נובעת מהשקעה בחינוך.

23596: השקעה בחינוך העל-יסודי ובחינוך האקדמי מביאה לצמיחה כלכלית.

23596: אני כבר לא מדברת על תרבות, על חברה ועל חוסן, אני מדברת על כלכלה גרידא – השקעה בחינוך מביאה לצמיחה כלכלית כי היא מכניסה אנשים לכוח העבודה, וכוח העבודה מביא לצמיחה כלכלית.

23596: אפילו רק בשביל הסיבה הזאת צריכים לדעת שצריך להשקיע בחינוך.

23596: אני רוצה לציין ולחזק את דבריו של רן בעניין הזה: מדינת ישראל מסיימת את השנה באפס גירעון בעוד התחזית הייתה 1.9% גירעון.

23596: רק החיסכון הזה של 1.9% משמעותו 6 מיליארד ₪.

23596: במדינה מתוקנת גירעון הוא דבר נכון, במיוחד גירעון קטן כזה כמו 1.9%, ואין נושא יותר ראוי מחינוך להעביר אליו את הרזרבות התקציביות של מדינת ישראל.

23596: לכן אני מבקשת שמפה תצא קריאה לממשלה, למשרד האוצר, למדינה להעביר את הרזרבות למקום שצריך להעביר אותן – לנושא הכי חשוב, לחינוך ילדינו.

23596: אנחנו מקווים שהשביתה תיגמר מהר, ויכול להיות שעגל הזהב של הבגרות הוא מקודש מדי, אבל בעיניי בגרות היא תעודת הכניסה של הילד לחברה הישראלית.

23596: אם נזניח את הבגרות, אם לא נמלא את חובתנו ונגרום לכך שהילדים ששובתים היום לא יוכלו לגשת לבחינת בגרות, אני לא אסלח לעצמי כיושבת ראש ועדת חינוך, אני לא אסלח לעצמי כראש עיר, אני לא אסלח לעצמי כמי שעוסקת במערכת החינוך.

23596: אנחנו לא ניגש לבית הדין לעבודה, אנחנו לא נשבור שביתה- -

יהודה סקר: זה גם מה שנאמר ברדיו.

23596: נכון.

23596: זאת הייתה החלטה של הנהלת מרכז השלטון המקומי.

23596: אנחנו לא נדרוש מהמורים לשבור שביתה כי אנחנו לא רוצים להחליש את עמדת המורים, אנחנו רוצים לחזק אותם.

23596: אבל אנחנו נעשה הכול, ונדרוש מהאוצר שיעביר לנו תקציבים למרכז השלטון המקומי כדי שנוכל לקיים בצורה מינורית את ההכנה לבחינות הבגרות.

מיכאל מלכיאור: תודה.

מיכאל מלכיאור: חבר הכנסת יואל חסון, בבקשה.

יואל חסון: תודה, אדוני היושב ראש.

יואל חסון: אני מברך על הדיון ואני מתנצל שאצטרך ללכת בעוד כמה דקות לישיבת הנהלת קואליציה.

יואל חסון: הדיון חשוב, הוא היה גם במליאת הכנסת וגם כאן.

יואל חסון: אני מסכים עם הדברים שרן ארז אמר בעניין "בגרות כמדד להצלחה" – זה באמת דבר שצריך להשתנות; גם בנושא שיפור תנאי המורה אין ויכוח, וגם לדברים אחרים שאמרת הייתה יותר אוזן קשבת לו היינו מדברים לפני שנתיים-שלוש או לפני חמש שנים כאשר תקציב החינוך לא היה בעלייה, אלא בירידה.

יואל חסון: לא היה "אופק חדש" וגם לא "אופק ישן".

יואל חסון: לא הייתה בכלל מגמה של הידברות בעניין תנאי המורים.

יואל חסון: אבל צריך לראות מה קורה בחודשים האחרונים.

יואל חסון: למשל, בתקציב 2008 שיוגש היום לכנסת תקציב החינוך עולה עלייה ניכרת.

יואל חסון: אני גם מקבל שחינוך יסודי הוא לא חינוך על-יסודי, ואין ספק שצריך להיכנס לרזולוציות המתאימות למורים שאתה מייצג.

יואל חסון: אבל אי-אפשר להציג מצב כאילו הממשלה לא מתייחסת לשכר המורים ולא מדברים על מהפכות ונשארים כמו לפני 5-10 שנים.

יואל חסון: זה לא נכון, זאת הטעייה של הציבור.

יואל חסון: אז נכון, הגיעו בינתיים להסדר רק עם הסתדרות המורים, ואין ספק שצריך גם להגיע להסדר איתך.

יואל חסון: כשמסתכלים אחורה רואים שהשביתות לא השיגו שום דבר; הידברות השיגה.

יואל חסון: יש מגמה אמיתית של הממשלה הזאת ושל משרד החינוך לבוא גם איתך להסדר דומה וקרוב- -

זבולון אורלב: חבר הכנסת חסון, אנחנו חיים באותה מדינה?

יואל חסון: אנחנו חיים ממש באותה מדינה, רק שאני מסתכל על הדברים באופן אובייקטיבי, ואתה אופוזיציה, אז אתה צריך להגיד דברים אחרים.

זבולון אורלב: הקואליציה היא אובייקטיבית, והאופוזיציה לא.

יואל חסון: בוא נדבר על חינוך, זה לא קואליציה ולא אופוזיציה.

זבולון אורלב: הסתדרות המורים עשתה בצדק עיצומים ושביתות והגיעה להישג, מה הבעיה?

יואל חסון: חבר הכנסת אורלב, בוא נגיד את האמת:

יואל חסון: השביתה הזאת נובעת ממניעים של "מי השיג יותר" – האם רן ארז יכול להשיג יותר ממה שיוסי וסרמן השיג או לא.

יואל חסון: בואו לא נעשה את זה על גב התלמידים, בוא לא נעשה את זה קואליציה ואופוזיציה.

יואל חסון: אני באמת מבקש.

יואל חסון: המצב היום הוא שתלמידים יושבים בבית, וזה מפריע- -

יוסי נשרי: בבית זה עוד טוב.

יואל חסון: - - בעוד שבועיים זה יפריע להורים.

יוסי נשרי: בבית זה במקרה הטוב- - -

יואל חסון: בדיוק, הילדים האלה ברחובות.

יואל חסון: ראשית, יש כאן מגמה של רצון להגדיל באופן ניכר את שכר המורים ולצדה יש דרישה לתוספת עבודה.

יואל חסון: זה גם נורמלי ולגיטימי.

יואל חסון: לדוגמה, ההסתדרות הגדולה, עופר עיני, הצליח להשיג תוספת של 5% למגזר הציבורי.

יואל חסון: ב"אופן חדש" יש תוספת של 26%.

יואל חסון: אתה יכול להשיג לא פחות.

יואל חסון: אתה יכול לצאת מהישיבה הזאת, רן, כשאתה משהה את השביתה, ואז להיכנס למשא ומתן שלא ייצא ממנו עשן לבן, אלא צבעוני אם אפשר.

יואל חסון: אז תקבל לגיטימציה מאתנו, חברי הכנסת, תקבל לגיטימציה ציבורית לרצון שלך.

יואל חסון: ושוב – אני מסכים איתך שעל-יסודי שונה מיסודי, והסברת את זה מאוד יפה.

יואל חסון: תשהה את השביתה, ותן לחברי הכנסת בקואליציה ובאופוזיציה וגם לממשלה שמעונינת והחליטה על הקצאת כספים לתוספות שכר.

יואל חסון: רק צריך לראות איך מלבישים את התוספת הזאת כך שתתאים לארגון שאתה מייצג אותו.

יואל חסון: לכן אני קורא לך לסיום להשהות את השביתה הזאת כי אם לא השביתה שלך לא תקבל לגיטימציה.

יואל חסון: ראיתי את זה בדיון בכנסת וגם בציבור.

יואל חסון: הביקורת עליך תהיה הרבה יותר גדולה, ובסוף תפספס את מה שאתה יכול להשיג.

מיכאל מלכיאור: תודה.

מיכאל מלכיאור: ענת שניידר, בבקשה.

ענת שניידר: מכובדיי.

ענת שניידר: יושב ראש הוועדה הזמין אותי לישיבה כדי להסביר את מחאת מורי הסתדרות המורים, דווקא, נגד ההסכם.

ענת שניידר: אני מורה למתמטיקה ולמחשבים, מחנכת ורכזת שכבה במשרה מלאה בחטיבת הביניים טשרניחובסקי בנתניה, 28 שנה בהוראה.

ענת שניידר: כמו-כן אני חברת מרכז הסתדרות המורים.

ענת שניידר: שנים רבות המורים חיכו לרפורמה בחינוך.

ענת שניידר: הם קיוו שאכן תהיה רפורמה בחינוך.

ענת שניידר: כספים רבים הוציאה הסתדרות המורים בשילוב משרד החינוך בשלטי חוצות בדבר "אופק חדש".

ענת שניידר: המורים אכן שמחו, סיפרו לנו ששכרנו יעלה פלאים ותהיה רפורמה בחינוך.

ענת שניידר: עם פרסומו של ההסכם המלא והסימולטור באתר הסתדרות המורים החלה מחאה גדולה של מורים נגד ההסכם.

ענת שניידר: מורי הסתדרות המורים גילו שאין כאן רפורמה בכלל, זהו הסכם ללא אופק חינוכי, הסכם העסקה חדש למורים המורכב כולו מהרעות תנאים, הפוגע במורים.

ענת שניידר: הוא כולל תוספת שעות פרונטליות רבות למורים והפחתה משמעותית של השכר לשעה.

ענת שניידר: ההסכם הוריד לטמיון את ההטבות והזכויות שעליהן נאבקנו בעבר, הנהלות הסתדרות המורים.

ענת שניידר: במקום לשפר את תנאינו הורידו לנו זכויות של שנים.

ענת שניידר: אחרי שבוע בגלל מחאת המורים הגוברת הורד הקישור להסכם המלא ולסימולטור מאתר הסתדרות המורים.

ענת שניידר: כיוון שאני חשבתי שמורה שנכנס להסכם שערורייתי כזה חייב לקרוא אותו לפני שהוא מצטרף החלטתי לפתוח אתר אינטרנט על ההסכם, לפרסם את ההסכם המלא ולפרט את כל הרעות התנאים שבו שתמי מחלקת לכם עכשיו.

ענת שניידר: אני וחברתי לסיעה, תמי חנוני, מנהלות אותו ועונים לכל המורים.

ענת שניידר: שמעו של האתר עבר מפה לאוזן, מורים העבירו את הכתובת זה לזה, והיום, שלושה שבועות לאחר פתיחתו, יש למעלה מ-55 אלף כניסות לאתר.

ענת שניידר: באתר פורום מורים תוסס, לא מצונזר כמו באתר הסתדרות המורים.

ענת שניידר: מורים מתלוננים על לחצים ועל איומים בבתי-ספר, מורים מפוחדים, מיואשים, כועסים על החתימה השערורייתית ועל ביטולן של זכויות המורים.

ענת שניידר: השנה צריכים להצטרף 300 בתי-ספר להסכם.

ענת שניידר: כדי שייכנסו היו אמורים להסכים לפחות 70% מהמורים בכל בית-הספר.

ענת שניידר: המורים מתנגדים.

ענת שניידר: קמה מחאת מורים גדולים להסכם.

ענת שניידר: לפי הפרסומים רק 27 בתי-ספר הצטרפו – למטה מ-10%.

ענת שניידר: מה עושים משרד החינוך והסתדרות המורים?

ענת שניידר: מורידים את הרף.

ענת שניידר: הודיעו לבתי-הספר עכשיו שדי ב-51% מהמורים שיסכימו לחתום כדי שההסכם ייכנס לבית-ספרם- -

קריאה: ענת, את מדברת דברים לא נכונים- -

ענת שניידר: סליחה, זה נמצא אצלי בכתובים.

ענת שניידר: אתמול סיפרה לי מורה שהמנהלת שלה אמרה שמספיק יהיה 30%-40% מורים - -

קריאה: - - - היא פשוט אומרת שקרים.

ענת שניידר: ההסכם רע למורים.

ענת שניידר: לכן קמה מחאת המורים.

ענת שניידר: לכן המורים מסרבים להצטרף, ולכן הרף להיכנס לרפורמה יורד בהדרגה.

ענת שניידר: הגענו למצב אבסורדי שמורים שחלמו על הרפורמה רוצים להישאר במצב הקודם.

ענת שניידר: אם מצב החינוך היה רע עד היום אחרי "אופק" הוא הפך להיות נורא.

ענת שניידר: בהסכם הזה נחצו קווים אדומים שאסור היה לוותר עליהם.

ענת שניידר: ויתרו על תנאי עבודה שהם נכסי צאן ברזל שלנו.

ענת שניידר: ומה קיבלו?

ענת שניידר: תוספת שכר על שעות עבודה נוספות וערך שעת עבודה קטן.

ענת שניידר: מאז פתיחת האתר אני מקבלת עשרות מיילים וטלפונים ביום ממורים ברחבי הארץ המתלוננים על מסע לחצים, הפחדות ואיומים שמפעילים עליהם כדי לחתום על הצטרפות; מורים שהתחרטו ורוצים למשוך את כתב ההתחייבות שלהם נענים שזה בלתי אפשרי לאחר החתימה כיוון שחתימתם במשרד החינוך, ואי-אפשר להתחרט.

ענת שניידר: הייתי רוצה לשמוע ממשרד החינוך האם זה נכון.

ענת שניידר: המחקרים שנערכו בעולם קובעים שעומס יתר גורם לשחיקת המורה.

ענת שניידר: כידוע, בכל העולם המורים עובדים פחות ימים ופחות שעות.

ענת שניידר: נכון שכאשר מישהו מביט מהצד היקף המשרה של מורה נראה לו כמו קייטנה.

ענת שניידר: זה הכול חוץ מקייטנה.

ענת שניידר: אין דין שעת הוראה כדין שעת עבודה במשרד, עם כל הכבוד למשרד.

ענת שניידר: זאת הסיבה שבכל המדינות הנאורות בעולם וגם במדינות פחות נאורות היקף שעות העבודה הפרונטליות של המורים דומה מאוד ובדרך כלל נמוך מזה של מורי ישראל.

ענת שניידר: אתם מסתכלים כאן, ואתם רואים - -

סילבן שלום: אבל מה זה "הורדה" לעומת מצב ש- - -?

סילבן שלום: הניסוח לא ברור.

ענת שניידר: למורה מחנך ניתנו 3 שעות תפקיד, ועכשיו לקחו לו.

סילבן שלום: ומה קורה עכשיו ב"אופק חדש"?

ענת שניידר: אין שעות חינוך.

ענת שניידר: המורה ימשיך לעשות - -

סילבן שלום: אי-אפשר להבין את זה מכאן.

רונית תירוש: כעת זה 3 שעות, ב"אופק חדש", אין.

רונית תירוש: את כתבת שההורדה היא כעת.

רן ארז: הורידו מהמורה שלוש שעות- -

ענת שניידר: סליחה על אי ההבנה.

ענת שניידר: תורידו את המילה "הורדה".

ענת שניידר: 3 שעות חינוך ניתנו עד היום למורה, ועכשיו הוא יעשה את התפקיד בלי שעות חינוך.

ענת שניידר: שעות גיל ניתנו, ומעתה לא ייתנו.

ענת שניידר: רוב המורות הן אמהות- -

מיכאל מלכיאור: תודה.

מיכאל מלכיאור: שאלת הבהרה למנחם: זה נכון שאחרי שחותמים אין אפשרות של חרטה?

2396: בוודאי.

2396: מורה נכנס רק מרצונו הטוב.

2396: בפעם הראשונה שנתנו למורים להיכנס- -

מיכאל מלכיאור: אבל יש כאן טענה שמורים שלא הכירו את ההסכם בהתחלה ואת התנאים חתמו בגלל לחצים גדולים, ואחר-כך התחיל דיון על זה.

מיכאל מלכיאור: סך-הכול זה הסכם טוב למורים.

2396: זה הסכם מצוין, לא רק טוב, וחבל להיכנס פה לפוליטיקה בתוך הסתדרות המורים.

ענת שניידר: אבל חשוב לדעת האם 70% יורד.

מיכאל מלכיאור: חברת הכנסת מרינה סולודקין, בבקשה.

מרינה סולודקין: אני מודאגת מאוד מהשביתה מפני שפעם אחר פעם היחסים בין הממשלה לבין המורים הם על גבם של התלמידים.

מרינה סולודקין: הקשבתי למר רן ארז ולא ראיתי אופק חינוכי ממשי במה שהוא אומר.

מרינה סולודקין: מכיוון שאתה אמרת שמשרד החינוך מחליט אם בבית-ספר יהיה פיסיקה, וכימיה או גיאוגרפיה או לא יהיה.

מרינה סולודקין: אתם צריכים להחליט על עתיד ילדינו כי בלי פיסיקה, כימיה וגיאוגרפיה זאת בורות.

רן ארז: אנחנו נאבקים על כל מקצוע בוועדות המקצוע במשרד החינוך, אבל הם פועלים על-פי דיני החינוך במדינת ישראל.

רן ארז: תשנו את החוקים בכנסת.

מרינה סולודקין: שמעתי מיהודי ארצות-הברית שמאוד מפריע להם הפער ההשכלתי בין יהודי התפוצות לבין יהודי מדינת ישראל.

מרינה סולודקין: גם חלק מהציבור שלי איך יכול להיות ש-67% מיהדות ברית המועצות הגיעו עם למעלה מ-15 שנות לימוד, וכאן שיעור ההצלחה בבגרויות נמוך יותר.

מרינה סולודקין: לכן מדד הבגרויות גם חשוב כמו הרבה דברים אחרים.

מרינה סולודקין: אני לא מצדדת בך ולא עם הממשלה.

מרינה סולודקין: אני לא מצדדת בממשלה כי אין מכניזם שמראה את היחס בין תרומת המורים וחשיבות המורה בחברה הישראלית לבין המשכורת שלו.

מרינה סולודקין: אני מציעה להפסיק את השביתה, לקחת את היסוד שלקחה הסתדרות המורים, ואחר-כך בכנסת אנחנו צריכים לומר שצריך להיות לינקג' בין שכר הבכירים לבין שכר המורה.

מרינה סולודקין: מורה לא פחות חשוב מחברי כנסת, משרים, מראשי ממשלות וכדומה.

מרינה סולודקין: תודה.

יוסי נשרי: הם מייצרים אותם.

מיכאל מלכיאור: חברת הכנסת רונית תירוש, בבקשה.

רונית תירוש: אדוני היושב ראש, אני לא כל-כך יודעת היכן להתחיל.

מרינה סולודקין: זה קשה.

רונית תירוש: היו לי ריבים ומדנים עם יושב ראש ארגון המורים רן ארז, ואני עדיין לא בטוחה שאנחנו ביחסים תקינים- -

קריאה: למה?

רונית תירוש: זה לא חשוב.

מיכאל מלכיאור: הולכים ומשתפרים.

רונית תירוש: - - מה שחשוב הוא שהגיע עידן אחרית הימים: אני מסכימה עם כל טיעון של רן ארז בישיבה הזאת; אני גם אמרתי לו את זה בשיחת טלפון מוקדמת כדי שלא יופתע.

רונית תירוש: אני מודה שעוד לא ישבתי עם מר וסרמן, והוא חושב שאני טועה במה שאני עומדת לומר.

רונית תירוש: אבל אני מקווה שאני מספיק נבונה ומספיק מכירה את המטֶריה כדי לומר דברים לא מטעים ולא לטעות בעצמי.

רונית תירוש: ההסכם שנחתם עם הסתדרות המורים הוא הסכם רע.

רונית תירוש: אני יודעת שהתשתית שלו נלקחה מוועדת דברת, אבל גם מוועדת דברת – עם כל הרצון שלי להטמיע אותה וליישם אותה – היו לי הסתייגויות.

רונית תירוש: מעבר לעובדה שהצטערתי שלא עמדתי על שתי רגליים אחוריות כשגם הארגונים וגם המשרד לא היו שותפים בוועדת ההיגוי של הוועדה, הייתה טעות נוספת – טעות התקצוב.

רונית תירוש: משום שמרבית התקצוב היה על חשבון תקציב המשרד וממקורות פנים ולא ממקורות חוץ נוספים.

רונית תירוש: זה בדיוק מה שקורה עכשיו, וזה בדיוק כנראה מה שבא לביטוי בישיבה הקודמת כשגילו לפתע פתאום שהרבה מהתקציב ל"אופק חדש" בא על חשבון הקטנה של תקציבי שח"ר, רווחה חינוכית ועוד כאלה.

רונית תירוש: מישהו זרק לי מספר שאני לא יודעת, אבל אם הוא נכון הוא תואם למה שאני קיבלתי כתוספת – 170 מיליון.

רונית תירוש: זה מה שקיבלתי תוספת ל-34 יישובים.

רונית תירוש: זה מה שאותו משרד אוצר מוכן לתת לתוכנית החדשה שהשם שלה רק משתנה, כי התשתית דומה.

רונית תירוש: העובדה היא ששכר המורה הוא נמוך; הוא קשור לסקטורים אחרים במשק, וזה אם כל חטאת.

רונית תירוש: צריך להפריד אותו אחת ולתמיד מכל סקטור אחר אם אנחנו מכירים במשרת הוראה כמשרה שצריכה לעמוד בפני עצמה במנותק משכר מהנדסים או אחר או זחילה כלשהי.

רונית תירוש: הרי כל מה שמעכב את האפשרות לפרוץ דרך זה ההתחברות לסקטורים אחרים- -

מיכאל מלכיאור: דווקא בהסכם הזה יש התנתקות מהסקטורים האחרים.

רונית תירוש: יכול להיות, אבל העלייה לא מספקת.

רונית תירוש: אני עושה תחשיב מאוד פשוט: כשרוצים ממורה להוסיף בכל יום עבודה עוד 3 שעות – אם הוא סיים ב-13:00, ועכשיו הוא צריך לסיים ב-16:00- -

יוסי וסרמן: - - -

רונית תירוש: לא משנה.

רונית תירוש: אפילו שעה או שעתיים.

רונית תירוש: מורה אם לילד קטן שצריכה לשים אותו במעון או אצל מטפלת, האמינו לי שהשעות שאני צריכה להשלים בבית-הספר – פרונטליות או לא – לא מכסה לי את השכר של המעון או המטפלת.

קריאה: זה נכון לכל המקצועות.

רונית תירוש: זה לא משנה.

רונית תירוש: עכשיו משנים את משרת המורה, דורשים ממורים להישאר יותר שעות.

רונית תירוש: אני מתפלאת כי ביסודי יש יותר מורות צעירות עם ילדים, והן צריכות לשלם למטפלת או למעון, וזה לא יכסה להן את התוספת שמקבלים.

רונית תירוש: תוספת השעות שניתנה לא מקבילה ואקוויוולנטית לתוספת השכר שניתנה.

רונית תירוש: באחוזים זה לא שווה ולא מתאים.

רונית תירוש: לא רק שזה לא מתאים לעל-יסודי, זה גם לא מתאים למורים ביסודי.

רונית תירוש: המורים נדרשים לתת תוספת שעות ב-X אחוזים, לא משנה פרונטלית או לא.

רונית תירוש: השכר שהם מקבלים בעד ערך שעה הוא באמת פחות ממה שהוא קיבל עד היום.

רונית תירוש: אני לא נכנסת לעניין ביטול הגמולים.

רונית תירוש: לגמולים היה היגיון מסוים, אבל גם במסגרת דברת הסכמתי שהגמולים יבוטלו ויהפכו לאחוז בשכר.

רונית תירוש: אני עדיין מסכימה לזה, אבל רציתי לראות פריצת דרך אמיתית.

רונית תירוש: לתומי האמנתי שהיחיד שנהנה מכל הסיפור החדש הזה של שכר הוא המורה המתחיל.

רונית תירוש: אותו לא שאלו, אגב, אלא אמרו לו מראש שיש לו משרה של 36 שעות שחלק מהן פרונטליות וחלק הן שעות שהייה, והכפילו לו לכאורה- -

רן ארז: לא הכפילו.

רונית תירוש: מ-2,800 בבסיס ל-5,100 זה כמו הכפלה.

מיכאל מלכיאור: 5,300.

רונית תירוש: אבל זה לא משנה, אני רוצה שתבינו את הרעיון.

יוסי וסרמן: עוד מעט יש לי מה לומר לך.

רונית תירוש: 2,800 אוטומטית עם רפורמה או בלי רפורמה מיישר קו עם שכר מינימום, ולא צריך להגיד תודה לאף אחד, זה לא בזכות רפורמה.

רונית תירוש: זה מגיע ל-3,800, שזה שכר מינימום.

רונית תירוש: אף אחד לא עושה לנו טובה, זה גם בלי רפורמה.

רונית תירוש: אז בוא נתחיל לספור מ-3,800 ל-5,300.

יוסי וסרמן: השלמת הכנסה.

רונית תירוש: זה לא משנה, גם בלי רפורמה זה היה ניתן למורה.

רונית תירוש: לכן זאת לא תוספת בזכות רפורמה.

רונית תירוש: תוסיפו לזה את הסכם השחיקה שנלחמתם עליו שנים, ובסופו של דבר אין פה בשורה אמיתית.

רונית תירוש: כואב לי שהייתה הזדמנות פז בתקופת דוח דברת, והיא הוחמצה; הייתה הזדמנות בתקופת "אופק חדש" שהוחמצה.

רונית תירוש: אני לא רוצה להאמין שרן ארז עומד על שתי רגליים אחוריות רק מכיוון שהוא רוצה להביא רק את "עוז לתמורה".

רונית תירוש: אני מאוד מקווה שיקשיבו לארגון המורים כי הטענות צודקות, ושיהיה אומץ לפתוח מחדש את ההסכם עם הסתדרות המורים.

רונית תירוש: כי מה שקורה כרגע הוא שהמדינה חישקה את עצמה.

רונית תירוש: לכן פחדתי מהשביתה כי הבנתי שברגע שהיא תפרוץ היא לא תסתיים כי זה מלכוד: האוצר לעולם לא יפתח הסכם עם ההסתדרות; האוצר לא ייתן לארגון מה שהוא נתן להסתדרות, ולכן אנחנו מחושקים.

רונית תירוש: הפתרון, לדעתי, הוא לפתוח את ההסכם מחדש שהרי ממילא אין היענות לתוכנית החדשה.

רונית תירוש: זה לא עניין של זמן, וגם אלה שנכנסו, זה מכיוון שלחצו על מורים.

סילבן שלום: בישיבה הקודמת אמרו שנכנסו 27 בתי-ספר מתוך 30.

רונית תירוש: זה מה שיש.

רונית תירוש: הם לא מוכנים להגיד, זה אתה גילית.

רונית תירוש: אבל זה לא משנה אם יהיו גם 30 – לא תהיה נהירה כי ההסכם בעיקרו ובמהותו הוא לא טוב למורים.

רונית תירוש: פעם בחיים יש שבירה של הסכמים ובנייה מחודשת.

רונית תירוש: זה לא קורה כל 5 שנים ולא כל שנתיים.

רונית תירוש: לכן לדעתי, יש שתי אופציות:

רונית תירוש: האחת היא לקחת את התשתית הלא טובה בעיניי ולהתאים אותה למשרה שונה בעל-יסודי.

רונית תירוש: אני לא בעד זה כי הבסיס לא היה טוב.

רונית תירוש: אני מציעה שיהיה מספיק אומץ לפתוח את ההסכם מחדש, לשפר אותו.

רונית תירוש: הכיוון הוא נכון, אבל כדי לשפר אותו צריך להכניס מיליארדים.

רונית תירוש: הקטנה מ-40 ל-35 מיליון זה לא נכון, זה מיליארדים.

רונית תירוש: אבל אני לא חוששת ממיליארדים.

רונית תירוש: מדינת ישראל צריכה להבין שפעם ב-60 שנה היא עושה רפורמה בשכר, וזה הזמן.

רונית תירוש: צריך לעשות את זה שאם לא כן לא נוכל להרשות לעצמנו מוסרית לדרוש להעלות את תנאי הסף לסטודנטים להוראה.

רונית תירוש: עדיין יבוא כל דיכפין ייכנס וישתלב.

רונית תירוש: היום זאת ברירת מחדל למי שנכנס למערכת החינוך.

רונית תירוש: מעטים הם אלה שבאים מטעמי שליחות; חלק ניכר באים בגלל ברירת מחדל כי הם לא התקבלו למשהו אחר.

רונית תירוש: יש להשקיע בבניית כיתות לטובת דילול הצפיפות ולא לטובת הגידול הטבעי.

רונית תירוש: מצדי שיעשו את זה על פני 10 שנים, זה קשה להכניס את כל המיליארדים בבת-אחת, אבל שהמדינה תתחיל במסלול הזה.

רונית תירוש: צריך לשנות את משרד המורה, להוסיף שעות הוראה פרונטליות, אבל בשכר ראוי.

רונית תירוש: ולבסוף – לשנות את סביבת העבודה של המורה.

רונית תירוש: אין פקיד זוטר אחד במדינה הזאת שעובד ללא מזגן – יש מורים שעובדים ללא מזגנים; אין פקיד זוטר אחד שנמצא בחדרו בלי כיסא – מורה נכנס לכיתה וצריך "לגנוב" כיסא לתלמיד- -

משה גפני: מי זאת המדינה שאת מדברת עליה כל הזמן?

רונית תירוש: אנחנו כולנו.

רונית תירוש: אני בתפקידי הקודם- -

משה גפני: לא, עכשיו.

רונית תירוש: בתקופת דברת ניסינו לעשות את זה וטרפדו את זה.

רונית תירוש: אני לא יודעת שהכול היה שם טוב, אבל טרפדו.

משה גפני: המדינה זה שם ערטילאי?

רונית תירוש: ואין פקיד זוטר שיושב ללא מחשב.

רונית תירוש: אני נגד שביתות, אולי בזה הייתי צריכה לפתוח.

רונית תירוש: אני ממש נגד שביתות, ולכן אני גם לא אגיע להפגנה היום.

רונית תירוש: לא משום שאני נגד הממשלה שאני חלק מהסיעה שלה.

רונית תירוש: אני לא אגיע כי אני נגד שביתות, אבל אני מסכימה עם כל טענה של ארגון המורים.

רונית תירוש: אני מרחמת עליך, הסמנכ"ל שלנו, שתצטרך לשבת עוד לילות- -

זבולון אורלב: יש לו כיסא, ויש לו מזגן.

רונית תירוש: תפתחו את ההסכם, תעשו מחדש, תנתקו את זה מהסקטורים ותנו מיליארדים נוספים למערכת החינוך, ואז יהיה סיכוי שניראה אחרת כחברה, לא רק כמערכת החינוך.

מיכאל מלכיאור: תודה.

מיכאל מלכיאור: הרב גפני, בבקשה.

משה גפני: אני אהיה הכי אובייקטיבי בדיון הזה מפני שאני שומע מחברת הכנסת רונית תירוש שלקחו את זה מדוח דברת.

משה גפני: נדמה לי שבוועדת החינוך לפני כמה שנים בודדות אמרת אחרת.

רונית תירוש: לא אמרתי אחרת.

רונית תירוש: אני עקבית.

רונית תירוש: יש לי שתי טענות על דברת, ואני אשמה לא פחות: שלא - - - אנשים, והתקצוב שם היה שגוי.

משה גפני: חברת הכנסת רונית תירוש, הנושא הוא לא הקדנציה הקודמת במשרד החינוך, הנושא הוא הקדנציה הנוכחית, אז אני אדבר רק על הקדנציה הנוכחית.

משה גפני: אין מושג כזה "מדינה" כשדנים על דבר מהסוג שעליו אנחנו דנים היום.

משה גפני: המדינה זה ממשלה שצריכה לקבל החלטה, וההחלטה שאמורה להתקבל במליאת הכנסת בשבוע הבא, ככל הנראה, ולאחר-מכן בסוף חודש דצמבר היא מה תקציב החינוך שמדינת ישראל מקציבה לאחר שהיה גידול של למעלה מ-10 מיליארד שקל בהכנסות, הגירעון ירד מתחת לאפס ואפילו העבירו כסף לכיסוי חובות.

משה גפני: כל העניין הזה הוא החלטה שלנו.

משה גפני: אנחנו כולנו נעקוב אחרי עצמנו על מה אנחנו מצביעים כאשר משרד האוצר יביא את תקציב משרד החינוך כפי שהוא.

משה גפני: לכן כשאומרים את המילה "מדינה", אנחנו לא נמצאים במוסד אקדמי, אלא בכנסת שמקבלת החלטות בהצבעות.

משה גפני: זה מה שעומד לדיון.

משה גפני: אני מסכים עם כל הדברים שנאמרים כאן.

משה גפני: אנחנו באמת מדינה שלא משקיעה בחינוך את מה שצריך להשקיע.

משה גפני: אני רוצה להעיר על מה שאמרה שרת החינוך בישיבה הקודמת, אבל אני ראיתי את זה כבר בישיבה שהממשלה קיבלה החלטה.

משה גפני: תקציב החינוך גדל הפעם בלמעלה מ-2 מיליארד, וודאי שזה לא מכסה.

משה גפני: שלא תהיה אי הבנה – זה גדל בלמעלה מ-2 מיליארד שקל מכיוון שמתקציב החינוך החרדי שהוא גם במשרד החינוך הורידו למעלה מחצי מיליארד שקל, זאת אומרת שתקציב משרד החינוך גדל בהרבה יותר מ-2 מיליארד, כי אנחנו גם תרמנו לתקציב הזה.

משה גפני: אנחנו קטנו, אבל התקציב גדל.

מיכאל מלכיאור: 1.7 מיליארד, לא 2 מיליארד.

זבולון אורלב: זאת רק מראית עין כאילו זה גדל.

רונית תירוש: הוא רוצה לומר שגם החרדים תרמו לתקציב.

משה גפני: החרדים כל הזמן תורמים ולא מפסיקים לתרום.

משה גפני: המצב היום בתקציב החינוך הוא לא יותר גרוע ממה שהיה בשנים האחרונות, להפך: אולי אפילו קצת יותר טוב.

משה גפני: לפי דעתי, רן ארז שוגה לחלוטין בשביתה הזאת.

משה גפני: אני לא מביע את דעתי על הרפורמה מכיוון שהבעתי אותה בישיבה קודמת שהתנהלה כאן כשהביאו אותה.

משה גפני: הדיון הוא לא הרפורמה, אלא השביתה במערכת החינוך.

משה גפני: בתקופת לימור לבנת הייתה שביתה במערכת החינוך- -

רונית תירוש: לא הייתה שביתה של יום, היו עיצומים.

משה גפני: בסדר, היו עיצומים.

משה גפני: אבל היו עיצומים של ארגון המורים העל-יסודיים ושל הסתדרות המורים.

משה גפני: אתה ויוסי וסרמן שיתפתם פעולה במאבק למען החינוך, ואנחנו כולנו היינו איתכם.

משה גפני: היום נוצר מצב שהשביתה לא תופסת תאוצה לבד מהעובדה שמדברים על זה פה ושם בשוליים ולא לוקחים את זה כל-כך קשה.

משה גפני: השביתה הזאת עלולה להימשך זמן רב מאוד.

משה גפני: לא מדובר בחינוך היסודי כי שם האפקט של שביתה או של עיצומים הוא הרבה יותר חזק כי מדובר בילדים בכיתה א' שההורים שלהם לא יכולים ללכת לעבודה.

משה גפני: בארגון המורים העל-יסודיים ילדים נמצאים בבית לבד, והתוצאה היא הרסנית, אבל לא שמים אליה לב.

משה גפני: יוסי וסרמן גם הוא איש מקצוע, וגם הוא מכיר את החסרונות שיש ברפורמה הזאת.

משה גפני: אבל בעצם ההתנתקות מארגון המורים כך שילדים בני 15-14 יישבו בבית בלי ההורים שלהם ובלי שהשביתה תופסת תאוצה כי הציבור לא מדבר עליה, זאת בעיה.

משה גפני: מדברים על כל מיני דברים אחרים, והשביתה הזאת איננה ממריאה.

משה גפני: אז גם אם אתה צודק, זה לא רלוונטי להתנהלות הזאת.

משה גפני: בכך שאתם מנסים לכופף ידיים: יוסי וסרמן טוען שהרפורמה מצוינת, ואתה טוען שהרפורמה לא שווה שום דבר – אתם לא מרוויחים שום דבר.

משה גפני: מכיוון שבעבר כשהתנהלתם יחד אנחנו כולנו היינו איתכם.

משה גפני: אגב, עשית עוד שגיאה בשביתה הזאת כי איבדת גם תמיכה של כמה חברי כנסת, אבל זה נניח לשיחה אחרת.

משה גפני: לגופו של עניין במקרה הזה – ככה מנהלים שביתה?

משה גפני: ככה מנהל ארגון מורים שמייצג 40 אלף מורים שביתה?

משה גפני: איפה הטקטיקה?

משה גפני: לא הולכים לשביתה שאתה לא רואה את סופה, אתה לא מאיים על החברה ולא על המשק, לא מאיים על אף אחד- -

רונית תירוש: הוא יאיים כשזה יגיע לתקופת בגרויות החורף.

רונית תירוש: אבל זאת לא בעיה שלו, זאת בעיה שלנו כחברה.

רונית תירוש: אנחנו הידרדרנו.

רונית תירוש: אנחנו צריכים לשבות, לא הוא.

משה גפני: אין לי ידע כמו שיש לרבים אחרים פה, אני אדם פשוט.

משה גפני: אני רואה שהשביתה מתנהלת יום ועוד יום.

משה גפני: כשהיו שביתות במשק לא הפסיקו לדבר על העניין הזה מכיוון שהייתה שביתה אחידה, והמערכת שבתה, ילדים ישבו בבית, וההורים לא יכלו ללכת לעבודה, וכל אחד היה צריך למצוא פתרון.

משה גפני: ההורים הולכים לעבודה כי הילדים בחינוך היסודי נמצאים בבתי-הספר.

משה גפני: מי שלא נמצא זה הבנים והבנות בגילאים הגדולים יותר, ואני לא יודע מה הנזקים שייגרמו מההימצאות שלהם ברחובות כשההורים בעבודה, והמערכת לא מטפלת בהם בכלל.

פיני קבלו: הייתה צריכה להיות סולידריות בין הארגונים.

רונית תירוש: אבל עשו "הפרד ומשול", מה אתם רוצים ממנו עכשיו?

משה גפני: אין לי בגרות, לא למדתי באוניברסיטה, ואני אפילו לא חבר הסתדרות, אני אומר דברים פשוטים.

משה גפני: אתם צריכים לעשות חשבון נפש מחדש- -

רונית תירוש: אבל הבעיה היא המהות, לא האמצעי.

משה גפני: המהות היא נושא שהבעתי דעתי עליו.

משה גפני: זה שהממשלה הזאת לא שווה שום דבר, אמרתי את זה מיליון פעם.

משה גפני: כשאת תפנימי את זה - -

זבולון אורלב: שהממשלה תהיה בשביתה, והמורים יעבדו.

משה גפני: - - ותגידי לשר האוצר שאם הוא לא מעביר חצי מההכנסות שהתקבלו השנה, למערכת החינוך, לא תצביעי בעד התקציב, אז כל השביתה שלהם לא שווה כמו האצבע שלך.

משה גפני: זה הנושא.

משה גפני: את וחברייך: יואל חסון, הרב מלכיאור ואחרים.

רונית תירוש: - - -

משה גפני: לא צריכים את השביתות שלהם, רק אצבע אחת קטנה.

משה גפני: זה הכול.

רונית תירוש: זה עוד עשוי לקרות.

משה גפני: אתם צריכים להחזיר את אמונם של חברי הכנסת שהיה לכם כל הזמן.

משה גפני: אתם צריכים לעשות חשבון נפש.

משה גפני: אני לא מביע עמדה בעניין הזה, אתם צריכים לשבת על זה.

משה גפני: יכול להיות שכל הטענות שלך צודקות, ויש היגיון רב במה שאתה אומר.

משה גפני: הטקטיקה של ארגון המורים העל-יסודיים במהלך האחרון וזה שקדם לו היה שגוי, לדעתי.

משה גפני: מותר לארגון לומר שאף על פי שהוא צודק הוא הולך בטקטיקה אחרת.

משה גפני: אם תרצה אני מוכן לנהל איתך שיחה על זה בלי שכולם ישמעו.

רן ארז: - - - נדבר על זה.

מיכאל מלכיאור: תודה.

מיכאל מלכיאור: אני בטוח שבארגון ינצלו את כושר הייעוץ של הרב גפני.

מיכאל מלכיאור: חבר הכנסת סילבן שלום, בבקשה.

סילבן שלום: תודה.

סילבן שלום: צר לי ששרת החינוך לא נמצאת בדיון כל-כך חשוב שאמור לסיים את השביתה.

סילבן שלום: אני מאוד מעריך את מנחם, אבל אני עדיין חושב שהשרה הייתה צריכה להיות כאן, אלא אם כן זה לא מעניין, והשביתה יכולה להימשך לנצח.

סילבן שלום: זה גם משדר לא טוב.

סילבן שלום: זה משדר שזה יכול להימשך, זה לא מעניין.

סילבן שלום: אמרתי ליושב ראש בחוץ שהתומך הכי גדול של ההסתדרות זה משרד האוצר.

סילבן שלום: כי זה גוף אחד שמאגד את כולם, אחרת היה צריך לדון עם כל אחד בנפרד.

סילבן שלום: לכן תמיד חשוב שתהיה הסתדרות.

סילבן שלום: גם ההסתדרות יודעת שזה חשוב לאוצר, ולכן יש לה אפשרות ללחוץ לפעמים.

סילבן שלום: פה סגרו עם ארגון אחד, ולא סגרו עם ארגון אחר- -

רונית תירוש: הפרד ומשול.

סילבן שלום: בלי הפרד ומשול, זה לא שייך לעניין.

סילבן שלום: זה א'-ב' של משא ומתן, כי הרי לא ניתן לסגור רק עם אחד כשברור שלאחר יש גם הצרכים שלו מעבר לעניינים הבסיסיים שנובעים מהחינוך.

סילבן שלום: יש גם מראית העין שלו.

סילבן שלום: הרי גם הארגון הזה צריך להיבחר, וגם לו יש חברים, ויש לו צורך בתמיכה ציבורית פנימית וחיצונית.

סילבן שלום: לכן לא יכול להיות שזה יהיה עם האחד ולא עם האחר.

סילבן שלום: זאת טעות פטאלית.

סילבן שלום: גם מבחינת האוצר זה לא דבר נכון כי בסופו של דבר יצטרכו לשבת.

סילבן שלום: מה חושבים שישברו אותם?

סילבן שלום: לא ישברו אותם.

סילבן שלום: רונית כבר אמרה לי בשבוע שעבר שזאת שביתה שלעולם לא תיגמר כי לא יכולים לתת להם יותר ממה שנתנו להם, הם לא מוכנים לקבל את מה שיש.

סילבן שלום: נכנסנו לדרך ללא מוצא.

סילבן שלום: העניין הזה חשוב מדי מכדי להשאיר אותו במצב ש"זה לא מעניין".

סילבן שלום: לי יש תאומים בכיתה ח', אבל הם היחידים שלא שובתים כי אני חי בעיר רמת-גן שהיא היחידה שאין בה חטיבות ביניים.

סילבן שלום: לכן אנחנו פחות מרגישים את זה, אבל אני שומע הורים אחרים שמרגישים את זה: ילדים שיוצאים בלילה וחוזרים הביתה כאילו זה יום שישי בערב, מתרגלים לא לקום בבוקר; היה חופש גדול, בקושי חזרו ללמוד, שוב היו חופשות, ועכשיו גם- -

מיכאל מלכיאור: גם לפני החופש הגדול לא למדו.

רונית תירוש: נכון, היו עיצומים.

סילבן שלום: - - הם מתרגלים לקום ב-11:00-12:00, הם לא יודעים משהו אחר.

סילבן שלום: זה דבר לא טוב.

סילבן שלום: אני לא נכנס להסכם עצמו.

סילבן שלום: אם יש דברים טובים, אז יש דברים טובים, אבל אם יש משהו שהוא כבר טוב יותר מהמצב הקיים הוא לעג לרש, והשני הוא הרעת תנאים.

סילבן שלום: הסתדרות המורים וארגון המורים לא תמיד עבדו יחד.

סילבן שלום: אני זוכר את השביתה של ארגון המורים ב-72' שהייתה נפרדת.

סילבן שלום: הם השביתו את המערכת לבד במשך חודש וחצי.

סילבן שלום: אבל בשנים האחרונות שני הארגונים ידעו לעבוד יחד.

סילבן שלום: ישבתי עם יוסי ועם רן הרבה פעמים.

סילבן שלום: אתם חייבים לדעת איך לעבוד יחד כי בסופו של דבר זה לא עניין של "הישגים שלי למול ההישגים שלו".

סילבן שלום: אם לא תעבדו יחד בסופו של דבר שניכם לא תקבלו.

סילבן שלום: כשיוסי ייפגע לא תמצא אותו איתך, והיום הוא צריך אותך איתו.

סילבן שלום: לכן שני הדברים האלה מחייבים להושיב אתכם יחד כדי להגיע למוצא מהמשבר הזה.

סילבן שלום: לכן זה לא בידיים של שרת החינוך אף על פי שהיא לא רוצה, לדעתי, להגיע לפתרון.

סילבן שלום: צריך לפנות ישירות לראש הממשלה, והוועדה הזאת צריכה לצאת עם הודעה ברורה, פומבית, שוועדת החינוך תובעת מראש הממשלה לכנס עוד היום את שר האוצר ואת שרת החינוך במשרדו כדי להגיע להסדר.

סילבן שלום: אם הדבר הזה יישאר באופן שהוא נשאר זה נראה לא לוחץ.

סילבן שלום: רונית אמרה שבדצמבר מתקיימות הבגרויות, ולכן אם זה יימשך עוד חודש אז לקראת דצמבר יתחיל לחץ כי הילדים לא יהיו מוכנים.

סילבן שלום: זאת בעיה, אבל אף אחד לא רוצה להגיע לשם בכלל.

סילבן שלום: אנחנו היום ב-15 באוקטובר, והמטרה היא לסיים את זה תוך ימים אחדים.

סילבן שלום: לכן ראש הממשלה לא יכול לצאת מהעניין הזה.

סילבן שלום: כמו שאמר חבר הכנסת גפני, מאחר שנושא החינוך הוא נושא מרכזי אצלך, חברת הכנסת תירוש, ומאחר שהוא הדגל שאיתו באת לכנסת – יש הצבעה ביום רביעי על תקציב המדינה.

סילבן שלום: לא יודע, קל לי להגיד, אבל אני חייב להגיד.

משה גפני: זאת אמירה חשובה של מי שהיה שר אוצר לשעבר.

מיכאל מלכיאור: זה שר אוצר לשעבר שגם הצביע בעד כל הקיצוצים שהיו במערכת החינוך.

מיכאל מלכיאור: בואו נעבוד יחד, זה לא קואליציה-אופוזיציה.

רונית תירוש: איך זה חזר אליי שוב?

רונית תירוש: אולי הפעם אני אתקן את דרכיי.

סילבן שלום: לכן טוב תעשו אם תמצאו שפה משותפת.

סילבן שלום: השביתה היא הכלי האחרון שצריך להשתמש בו, נשק יום הדין.

סילבן שלום: התחושה כאן היא שהשימוש בו נעשה מוקדם מדי, ולכן אין תחושה שצריך לסיים את זה.

סילבן שלום: אבל ככל שיעבור הזמן אין ספק שזה יקרה.

סילבן שלום: אם זה יימשך עוד שבוע יהיו צעקות כי בסופו של דבר ההורים לא יכולים להחזיק מעמד, זה גם עניין כלכלי.

סילבן שלום: צריכים למצוא את ההסדר.

סילבן שלום: ראש הממשלה צריך להיכנס לעובי הקורה.

סילבן שלום: רונית, תובילי את זה את, תפני את לראש הממשלה היום ותבקשי ממנו לכנס את שרת החינוך ואת שר האוצר יחד עם הארגונים, ואת תהיי המוציא והמביא ותוכלי למצוא את הפתרון.

סילבן שלום: אני מתנצל שאני צריך לצאת.

מיכאל מלכיאור: תודה.

מיכאל מלכיאור: אתי בנימין, בבקשה.

אתי בנימין: ארגון המורים העל-יסודי השתחרר מזמן ממחויבות לחינוך הילדים שלנו.

אתי בנימין: אני ישבתי פה והקשבתי קשב רב לדבריו של רן ארז.

אתי בנימין: אם אני לא הייתי יודעת ומכירה את מערכת החינוך הייתי מאמינה למה שנאמר כאן.

אתי בנימין: רן ארז מדבר על כיתות קטנות.

אתי בנימין: על איזה כיתות קטנות?

אתי בנימין: האם כיתות קטנות ייתנו חינוך טוב לילדים שלנו?

אתי בנימין: ההורים משלמים אלפי שקלים כל שנה לפיצולי כיתות ולכיתות קטנות – האם זה נתן לנו חינוך טוב יותר לילדים?

אתי בנימין: לא.

אתי בנימין: הוא מדבר פה על אחוזי הצלחה בבגרויות - -

רונית תירוש: מתי שילמתם על פיצולי כיתות?

רונית תירוש: בחיים לא.

מיכאל מלכיאור: אתי, את חושבת שאם היו 20 תלמידים במקום 40 תלמידים זה לא היה נותן שום דבר?

מיכאל מלכיאור: מעניין שבכל העולם כולו הגיעו למסקנה הפוכה.

אתי בנימין: אני אסיים את דבריי, ואז תבין למה אני מתכוונת.

רונית תירוש: מותר לך לתקוף אותם על דברים אחרים, אבל זה- - -

אתי בנימין: למה יש עלייה בשיעור ההצלחה בבגרות?

אתי בנימין: כי אנחנו ההורים משלמים לשיעורים פרטיים - -

נורית ולנסי: אז אפשר לסגור את בתי-הספר- -

אתי בנימין: - - כי את הילדים החלשים שלא מסוגלים לעבור את הבגרויות זורקים מבתי-הספר- -

נורית ולנסי: אפשר לסגור את בתי-הספר.

קריאות: - - -

אתי בנימין: באמת אפשר לסגור את בתי-הספר כפי שהם נראים היום.

רונית תירוש: - - - בזה שהורידו 8.5 שעות, ואז את משלמת למורים פרטיים.

אתי בנימין: תני לי לסיים את דבריי.

אתי בנימין: ארגון המורים מנסה לקנות את דעת הציבור בכך שהוא מבטיח כיתות קטנות.

אתי בנימין: חברים, ברגע שארגון המורים יגיע להסכם שכר, הם לא ידברו לא על כיתות קטנות ולא על מזגנים ולא על שיעור ההצלחה בבגרות ולא על שום דבר.

אתי בנימין: המטרה מקדשת את האמצעים; המטרה היא השכר של המורה, והאמצעים זה התלמידים והילדים שלנו.

אתי בנימין: מה שנעשה פה נעשה על גב הילדים.

ניר קטררו: שלום.

ניר קטררו: אנחנו בפירוש תומכים במטרות המורים ובמאבקם.

ניר קטררו: שנית, אני מבקש לא להשתמש בגב שלנו על חשבוננו; שלא ינסו בחדר הזה או מחוץ לחדר הזה לומר שלמען התלמידים צריך להפסיק את השביתה סתם.

רונית תירוש: תסביר.

ניר קטררו: אני מתכוון שמבקשים לשבת בשביל התלמידים ואחר-כך לחזור לשביתה.

רונית תירוש: אתם מוכנים לסבול, אבל שהפתרון יהיה אולטימטיבי.

ניר קטררו: בדיוק.

ניר קטררו: שלא יעשו בזה שימוש ציני.

מיכאל מלכיאור: אבל זה לגיטימי להגיד את זה גם למען התלמידים.

ניר קטררו: זה בסדר להגיד "למען התלמידים", אבל שלא יעשו בזה שימוש ציני.

ניר קטררו: אני מבקש להעביר לגברת יעל גרמן שינסו ללחוץ על ראשי הרשויות שלכם שילחצו על האנשים שלהם בממשלה שישב שר האוצר וראש הממשלה בעניין הזה.

ניר קטררו: אנחנו שמחים שקלענו לדעת גדולים כי אנחנו אומרים את זה כל הזמן: שיישבו הם בכבודם ובעצמם כי אחרת לא נצא מה"לופ" הזה.

ניר קטררו: מנחם כהן ואלי כהן יושבים כבר חודשים רבים מאוד ולא נפתר שום דבר.

ניר קטררו: כמו-כן אם הוועדה יכולה לצאת בהחלטה לקריאה רשמית שראש הממשלה ושר האוצר יישבו מידית איתם ולא ישלחו קרואים שלהם, זה יהיה נהדר.

ניר קטררו: יש פה חברי סיעה מהקואליציה, ואפשר ללחוץ עליהם שיישבו, כי אחרת אין שום פתרון כי אנחנו ממשיכים עם אותם אנשים.

ניר קטררו: אם לא ייכנסו לשולחן המשא ומתן פרצופים חדשים בכירים יותר לא יהיה שום סיכוי לפתרון.

ניר קטררו: זאת בקשתנו אם אתם יכולים לקדם את זה, ואתם יכולים לקדם את זה.

מיכאל מלכיאור: פתחתי בזה, ואני גם מתכוון לסיים בזה.

מיכאל מלכיאור: זה באמת דבר שנעשה פה.

מיכאל מלכיאור: יוסי וסרמן, בבקשה.

יוסי וסרמן: אני משער שאני לא טועה, אבל חברת הכנסת רונית תירוש, את המנכ"לית שבמשך 5 שנים לא דאגת שיהיו מזגנים, ולא דאגת לתנאים אלמנטריים- -

רונית תירוש: שקר.

יוסי וסרמן: לא שקר.

יוסי וסרמן: העובדות מדברות.

רונית תירוש: אני לא אוהבת את זה.

רונית תירוש: אני מתחייבת להביא לדיון הבא של ועדת החינוך – ולא משנה מה הנושא – את מספר המזגנים במערכת החינוך, לפני ואחרי.

יוסי וסרמן: את תביאי גם את המספרים שלא דאגת להם- -

רונית תירוש: ככל שיכולתי דאגתי.

יוסי וסרמן: את המנכ"לית שבזמנך קיצצו 4.5 מיליארד שקל, בייחוד מהחינוך העל-יסודי- -

רונית תירוש: זה נכון.

רונית תירוש: כמה?

יוסי וסרמן: כ-4.5 מיליארד- -

רונית תירוש: מאיפה הבאת את זה?

יוסי וסרמן: - - ואת שתקת, ולא קמת להתפטר.

רונית תירוש: אל תהפוך את זה לאישי.

רונית תירוש: אבל גם אם הייתי מתפטרת זה לא היה מזיז כהוא-זה.

רונית תירוש: היום יש לי יותר השפעה מאז- -

יוסי וסרמן: אני שמעתי אותך בתשומת לב, ולא הפרעתי לך- -

רונית תירוש: - - השרה יכולה להתפטר, מה אני אעשה?

יוסי וסרמן: אני אורח, ואת חברת כנסת.

יוסי וסרמן: אני לא הפרעתי לך.

יוסי וסרמן: תקשיבי גם אם לא נעים לך לשמוע, ואני אגיד לך מה שלא נעים לך לשמוע- -

רונית תירוש: אבל אל תגיד שקרים.

יוסי וסרמן: את לא עשית שום דבר למען מערכת החינוך בזמן שהיית מנכ"לית.

יוסי וסרמן: את הובלת את דברת- -

רונית תירוש: זה בזיון מה שאתה אומר.

יוסי וסרמן: - - עם 40 שעות- -

רונית תירוש: ביזיון.

יוסי וסרמן: - - ונאבקת נגדנו במקום להגיד שאנחנו צודקים.

רונית תירוש: אמרתי לך שאתם צודקים, לא רצית לשתף פעולה בגלל שרת החינוך, זה היה פרסונלי לחלוטין.

יוסי וסרמן: עכשיו כשאנחנו מובילים רפורמה, והיא לא נוחה לך כי את לא ביחסים טובים עם יולי תמיר- -

רונית תירוש: לא שווה תגובה.

יוסי וסרמן: - - רק בגלל זה את קמה ואומרת שהרפורמה לא טובה.

יוסי וסרמן: אני מהמר שאת לא מכירה אותה, אני מהמר שאת לא קראת אותה.

יוסי וסרמן: אני מורה ומנהל שקיבל פרסים על הצטיינות ממשרד החינוך.

יוסי וסרמן: אני יודע מה זה פדגוגיה, ומהו חינוך.

יוסי וסרמן: אני לא באתי מהרחוב- -

רונית תירוש: ואני?

מיכאל מלכיאור: הפכתם את זה לאישי.

רונית תירוש: תאפשר לי.

רונית תירוש: זאת בושה וחרפה איך שאתה מדבר, אני פגעתי בו אישית?

יוסי וסרמן: אני מסיים.

מיכאל מלכיאור: אתה יכול להגיד, אבל דבר לגופו של עניין.

מיכאל מלכיאור: זה לא המקום ולא נאפשר את הדבר הזה.

יוסי וסרמן: גברתי, אני לא רוצה להוביל רפורמה לא ראויה.

יוסי וסרמן: לדעתנו, הרפורמה טובה.

יוסי וסרמן: היא אושרה 5 פעמים בכל מוסדות המורים.

יוסי וסרמן: אני מכבד אופוזיציה, אבל אני מבקש שהאופוזיציה תגיד דברים נכונים.

יוסי וסרמן: האופוזיציה היא 4.2% מתוך 100%.

יוסי וסרמן: היא שייכת לסיעה שבראשה עומדת גברת יפה בן-דוד, והיא חברה אליי עכשיו.

יוסי וסרמן: זה מה שכואב להם.

יוסי וסרמן: הם נשארו רק שתיהן בחוץ, והן אומרות שהרפורמה לא טובה.

יוסי וסרמן: רוב הדברים שידידי רן ארז אמר נכונים.

יוסי וסרמן: המצב של המורים בכי רע.

יוסי וסרמן: עשרות שנים אנחנו מדשדשים.

יוסי וסרמן: באנו לנסות לשנות את זה.

יוסי וסרמן: אמרתי לו, ואני חוזר ומושיט לו יד של חברות ושל שותפות – בוא נלך יחדיו.

יוסי וסרמן: הרי עדיין לא חתמנו.

יוסי וסרמן: חתמנו על הסכם ראשוני, וההסכם הסופי הוא ב-15 בדצמבר.

יוסי וסרמן: עד אז אנחנו מתקנים, משפרים ומשנים: שעות גיל יהיו, ושעות תפקיד יהיו, ושעות חינוך וגמול חינוך יש- -

ענת שניידר: קיבלתי את ההבטחה הזאת גם אחרי המתווה.

יוסי וסרמן: אבל זה מופיע בהסכם.

יוסי וסרמן: שבי אתי, אני אראה לך.

ענת שניידר: אנחנו יודעים בדיוק מה הסיבה שיפה בן דוד חברה אליך – היא קיבלה תפקיד.

יוסי וסרמן: היא לא קיבלה שום דבר.

רונית תירוש: מה זה מעניין את ילדי ישראל השמות והפרסונות?

יוסי וסרמן: אנחנו מדברים על רפורמה טובה- -

קריאה: מה עם - - - 300 בתי-ספר?

יוסי וסרמן: בהסכם שלנו כתוב שכל מה שיקבל ארגון המורים אנחנו נקבל.

יוסי וסרמן: שיקבלו 200% - אני מתנגד?

רונית תירוש: איך יקבלו אחרי שחתמת?

יוסי וסרמן: אנחנו נקבל, לא על חשבונכם, לא על חשבון המדינה- -

תמי חנוני: - - -

מיכאל מלכיאור: סליחה, את לא בזכות דיבור.

יוסי וסרמן: אני קורא לכל מי שיש לו יד ונגיעה לשפר את הרפורמה יחד.

יוסי וסרמן: אני חושש שהשביתה תביא רק נזק למערכת החינוך: יברחו לנו תלמידים, החינוך הפרטי יגדל מאוד.

יוסי וסרמן: אנחנו רוצים להשיג הישגים.

יוסי וסרמן: אני מוכן יחד עם רן ארז לפתוח כל מה שהוא רוצה ונעבוד יחדיו וננסה להביא יחד את הפתרון הטוב ביותר למורי ישראל.

יוסי וסרמן: על דעת מרכז הסתדרות המורים מתוך 122 איש 119 איש הצביעו בעד.

יוסי וסרמן: כולם בעד- -

ענת שניידר: בלי לראות את ההסכם המלא.

יוסי וסרמן: רק גברת ענת שניידר לא שומעת מה אומרים גם כאשר היא באה למרכז.

ענת שניידר: מה זה קשור?

ענת שניידר: אנשים הצביעו בלי לראות את ההסכם.

יוסי וסרמן: הרפורמה היא רפורמה טובה שלא הייתה טובה ממנה.

יוסי וסרמן: עד דצמבר אנחנו משפרים ומתקנים- -

מיכאל מלכיאור: יש תקציב לשיפור?

יוסי וסרמן: המדינה הקציבה 6 מיליארד שקלים- -

קריאה: במשך 5 שנים.

יוסי וסרמן: במשך 5 שנים, מיליארד כל שנה.

יוסי וסרמן: רן ארז אומר שמזה משלמים את השחיקה.

יוסי וסרמן: זה לא נכון.

יוסי וסרמן: שמים את זה על בסיס השחיקה.

רונית תירוש: בתקציב 2008 יהיה 1 מיליארד תוספת?

יוסי וסרמן: לא, 1.5 מיליארד.

יוסי וסרמן: נמצאת כאן עפרה ברטוב שהיא נציגה בכירה של משרד האוצר, והיא תוכל להעיד האם יהיה ב-2008 מיליארד שקל - -

רונית תירוש: אין בספר התקציב.

יוסי וסרמן: יש הסכם קיבוצי, ואפשר להפר הסכם קיבוצי.

יוסי וסרמן: אפשר להגיד שבמקום ישלמו לי 100 שקל ישלמו רק 80 שקל.

יוסי וסרמן: אבל הסכם קיבוצי יש, ורצון טוב של משרד האוצר – יש, ורצון טוב של משרד החינוך – יש.

יוסי וסרמן: אם מנהלים אתם משא ומתן כמו שצריך בצורה נכונה אפשר להשיג גם הישגים.

יוסי וסרמן: אני בהחלט בעד שהמשך המשא ומתן יהיה של שני ארגוני המורים יחד.

מיכאל מלכיאור: חבר הכנסת זבולון אורלב, בבקשה.

זבולון אורלב: יש הרבה דברים שמוטב שלא אומר כרגע הואיל ואני בקשרים מאוד הדוקים עם שני ארגוני המורים שנים רבות ועם חבריי הדתיים שבהסתדרות המורים.

זבולון אורלב: אני גם רוצה לשמור לעצמי מרחב כדי שאוכל לשמור על יכולת הפתרון וההידברות בין הארגונים ובין הארגונים לבין הממשלה.

זבולון אורלב: לכן מראש אני אומר שאני לא אומר בדיוק את כל מה שאני חושב.

זבולון אורלב: ראשית, צריך להבין את שורש הרע.

זבולון אורלב: אם נבין את שורש הרע נבין גם את הפתרון.

זבולון אורלב: שרי החינוך לדורותיהם ידעו שאסור להיכנס למלכודת של חתימה עם ארגון אחד.

זבולון אורלב: אגב, השביתה הגדולה ב-78' נפתרה ברגע ששני הארגונים החליטו ללכת יחד; הייתי אז מנהל לשכת שר החינוך והתרבות.

זבולון אורלב: לכן לדעתי, שרת החינוך שגתה שגיאה גדולה מאוד בכך שהיא חתמה הסכם רק עם ארגון אחד.

זבולון אורלב: אם הסתדרות המורים חושבת שההסכם הזה טוב עבורה אינני מתווכח איתה.

זבולון אורלב: יש להם מוסדות, הם אנשים נבחרים כמו בארגון המורים.

זבולון אורלב: הסתדרות המורים ראתה ברפורמה הזאת רפורמה ראויה, והיא חתמה על ההסכם הזה.

זבולון אורלב: גם אין לי טענה כלפי הסתדרות המורים.

זבולון אורלב: הטענה שלי היא לממשלה – מדוע היא אפשרה כזה דבר.

זבולון אורלב: לכן הפתרון הוא להגיע לדבר המוסכם על שני הארגונים – זה תפקידה של הממשלה.

זבולון אורלב: המלכודת הנוכחית היא מלכודת שהיציאה שלה היא אך ורק בהסכמה עם שני הארגונים יחד, ואינני רואה מוצא אחר, אלא לראות את ההסכם כמה שקיים, ועליו לבנות עוד נדבך.

זבולון אורלב: אם הממשלה חושבת שארגון המורים ייקח את ההסכם של הסתדרות המורים ויחתום עליו כמות-שהוא היא טועה; לא מפני שההסכם לא טוב, אלא משום שלכל ארגון יש זווית הראייה שלו, וזכותו של ארגון המורים העל-יסודיים לראות את הבעיות מנקודת המבט שלו.

זבולון אורלב: כמי שבא ממפלגה חברתית אני גם רוצה לשמור על זכותם של ארגוני עובדים לשמור על עצמאותם.

זבולון אורלב: לכן אני משתתף בהצעה שהוועדה תפנה לראש הממשלה, תדרוש ממנו לקיים דיון דחוף עם שר האוצר, עם שרת החינוך ועם שני ארגוני המורים כדי להציע הסכם אחד משותף שעונה גם על נקודת המבט של הסתדרות המורים וגם לזה של ארגון המורים.

זבולון אורלב: אם תהיה כזאת דינמיקה זה יכול להוביל לפתרון.

זבולון אורלב: הפתרון ב-78' נמצא על-ידי ועדת עציוני.

זבולון אורלב: כלומר שר החינוך דאז, השר זבולון המר בא לראש הממשלה והציע לו להקים ועדה ממלכתית לבדיקת מעמדו של המורה ומעמד החינוך, ובלבד שראש הממשלה ושר החינוך מתחייבים מראש לקבל את ההמלצות של הוועדה הזאת שבראשה יעמוד שופט עליון בדימוס עציוני, ומשהתקבלו ההמלצות היה קרב גדול מאוד בממשלה, ועל חודו של קול או שני קולות הממשלה החליטה לאמץ את ההמלצות האלה ששיפרו את מצב המורים- -

רן ארז: בהתאם ליכולת הכלכלית.

רן ארז: עד היום זה לא בוצע.

זבולון אורלב: - - ועל סמך החלטתה של הממשלה לאמץ את המלצות עציוני התפטר שר האוצר יגאל הורביץ ז"ל.

זבולון אורלב: כלומר דרושה התערבות ברמה הממלכתית הגבוהה ביותר של ראש ממשלה וממשלה.

זבולון אורלב: האדישות גם של ראש הממשלה היא לא במקומה.

זבולון אורלב: גם אני שותף להערה של סילבן שלום: שרת החינוך הייתה כאן הבוקר בדיון.

זבולון אורלב: לא ברור לי מדוע היא משתתפת בדיון, שהוא חשוב, אבל אין ספק שהדיון הזה חשוב הרבה יותר, והיה ראוי שהיא תשתתף בדיון הזה שהוא בנושא הבוער ביותר במערכת החינוך.

זבולון אורלב: הערה אחרונה ליוסי וסרמן.

זבולון אורלב: אחרי שכל פעם שרת החינוך אמרה שתהיה תוספת תקציב כתובה בתקציב על סך 1.5 מיליארד לביצוע רפורמה אמרתי לה שאף על פי שאני אופוזיציה שלה אני אעמוד מעל במת הכנסת ואשבח אותה.

זבולון אורלב: היום נחשף שבתקציב כתוב 1.6 מיליארד שקל.

זבולון אורלב: כמיליארד שקל מזה הוא לתוספת השחיקה, לא לרפורמה; ב-1.6 מיליארד נמצאת גם הפעימה הראשונה של מזכיר ההסתדרות שהעריכו אותה ב-250 מיליון שקל.

זבולון אורלב: אלה הנתונים של נציג אגף התקציבים - -

יוסי וסרמן: אני מציע שמשרד האוצר- - -

זבולון אורלב: אני אומר את זה גם לאוזניה של עופרה כי זה מה שהתברר לנו בוועדה.

זבולון אורלב: שרת החינוך אמרה שצריך לבדוק- -

יוסי וסרמן: אין כסף, לא מקיימים- - -

קריאות: - - -

זבולון אורלב: יוסי, יש אנשים שאומרים לי "בוקר טוב", ואני הולך לחלון לראות שזה בוקר טוב.

זבולון אורלב: אני מציע לך שכשאומרים לך שהעניין חתום, לעיין.

זבולון אורלב: הדברים הם לא כפשוטם.

זבולון אורלב: אני אעזור לך בזה.

מיכאל מלכיאור: אני לא אפתח את הנושא כי דיברנו על זה בישיבה הקודמת.

זבולון אורלב: אבל אתה לא סותר את דבריי.

מיכאל מלכיאור: אני לא יכול לסתור, אלה היו הנתונים.

מיכאל מלכיאור: אלא אם כן משרד האוצר רוצה לסתור את דבריך.

מיכאל מלכיאור: חבר הכנסת אלכס מילר, בבקשה.

אלכס מילר: רוב הדברים נאמרו לפניי.

אלכס מילר: המבחן הסופי הוא מבחן השטח.

אלכס מילר: אני מציע שהמשא ומתן שמתנהל כרגע יתאים לארגון המורים עם כל התוספות התקציביות והצרכים של המסגרת בתי-הספר העל-יסודיים.

אלכס מילר: הגופים יכינו צוות מיוחד משותף שיבדוק את זה בשטח, ולאחר התוצאה הזאת נוכל לראות האם לרפורמה יש או אין מצטרפים.

אלכס מילר: אי-אפשר להתייחס לדברים כל עוד הם כל הזמן על הנייר.

אלכס מילר: ככה לא נגיע לשום רפורמה במדינת ישראל.

אלכס מילר: תמיד יהיו אלה שיתנגדו, ותמיד יהיה מי שיהיה בעד.

אלכס מילר: אני מציע שאך ורק אחרי פעילות מסוימת של שנה-שנתיים נראה האם הרפורמה הזאת יעילה ומשפרת את המצב של המורים, ואז נוכל לדעת האם נוכל לתמוך בזה.

אלכס מילר: אני הייתי שם.

אלכס מילר: גם כשהייתי בארגון הסטודנטים הייתה מלחמה אינסופית עם התאגדות הסטודנטים, ואחרי שאיחדנו כוחות – תראו מה הסטודנטים קיבלו: יצאו עם חוק זכויות הסטודנט, יצאו עם החוק לשינוי המועצה להשכלה גבוהה, ועד היום נושא שכר הלימוד עדיין לא בעלייה.

אלכס מילר: אז תאמינו לי, כדאי לכם לשתף פעולה וללכת יחד כי בסופו של דבר לא נוכל ללכת עם אחד, חייבים ללכת עם כולם.

אלכס מילר: תאגדו כוחות ונהיה מאחוריכם.

יוסי נשרי: שלום לכולם.

יוסי נשרי: אני מהבוקר פה שומע את הדיונים גם בנושא הקיצוצים במערכת החינוך, בנושא של רווחה, בנושא של תלמידים עם מוגבלויות וכולי.

יוסי נשרי: אנחנו מדברים עכשיו על עתיד מדינת ישראל בנושא החינוך.

יוסי נשרי: אני כבר קראתי מזמן ליושב ראש השלטון המקומי, לעדי אלדר, לקחת את המושכות בידיים ולקרוא לשביתה כללית ברשויות המקומיות כי זה שתלמידי ישראל מגיל 15 לא מגיעים לבתי-הספר זה לא מזיז לאף אחד.

יוסי נשרי: רק כשילדים קטנים שובתים פתאום כולם נזעקים.

יוסי נשרי: לכן אני קורא מפה לראש הממשלה להתערב מידית בעניין, לקחת את הגה המושכות אליו, לכנס את כל הארגונים יחד איתך, אדוני היושב ראש, ולסגור את השביתה מידית.

יוסי נשרי: ולא – אני קורא לעדי אלדר ולשלטון המקומי לצאת לשביתה עד שייצא עשן לבן או ורוד.

מיכאל מלכיאור: תודה, הדברים ברורים.

מיכאל מלכיאור: התייחסות אחרונה, מנחם כהן.

2396: משרד האוצר ומשרד החינוך בטוחים במיליון אחוז שהרפורמה הזאת מצוינת; עשו עליה אלף סימולציות.

2396: ישבנו עם הסתדרות המורים ועם היועצים הכלכליים שלהם, עם עזרא גנור ועם שלום גרניט.

2396: הם לא קיבלו אותה ביום הראשון, ובקושי ביום האחרון אחרי שהם שיפרו אותה אלף פעם.

2396: הממשלה הקצתה לזה.

2396: אם אין תקציב אז זה לא יהיה.

עפרה ברטוב: אני לא מייצגת את אגף תקציבים, אני מייצגת את מי שחותם על הסכמים.

עפרה ברטוב: אתם יודעים שאני עוסקת בכך הרבה שנים, ואין הסכם שאנחנו לא עומדים מאחוריו ולא מיישמים אותו- -

קריאה: - - -

עפרה ברטוב: - - כל המורים שוסרמן מייצג שיעברו לעבוד- -

זבולון אורלב: אתם חתומים על הסכם השחיקה?

עפרה ברטוב: כן.

זבולון אורלב: מ-98' שני הארגונים היו צריכים - - -

רן ארז: גם את פסק הבוררות לא קיבלנו עד היום.

2396: תיאמו עם השרה פגישה להיום בבוקר.

2396: היא באה לפגישות חשובות הרבה פחות מהפגישה הזאת.

2396: היא מתעסקת בנושא השביתה יום ולילה.

2396: תיאמו איתה מועד, והדיון לא היה על השביתה, אלא על התקציב.

מיכאל מלכיאור: בשעה הראשונה של הדיון הראשון טיפלנו בעניין השביתה.

עפרה ברטוב: אני אשלים את המשפט שהתחלתי בו: כל מורה שמצטרף לרפורמה יקבל תוספת של 26%.

עפרה ברטוב: הדבר מתוקצב, ואין בכלל ספק בעניין הזה.

עפרה ברטוב: שנית, כל המורים יקבלו תוספת של 5% כמו עופר עיני; שלישית, כל המורים כבר קיבלו תוספת של 4.75% מתוצאת השחיקה.

עפרה ברטוב: זאת אומרת, מדינת ישראל חתמה על הסכם, והיא עומדת מאחוריו בכל העניינים.

מיכאל מלכיאור: תודה.

מיכאל מלכיאור: אני רוצה לסכם.

מיכאל מלכיאור: נושא שלא טיפלנו בו, וד"ר קדמן העיר בצדק הוא שיש היום מצב שחצי מיליון תלמידים, ובהם תלמידים רבים מרקע של ילדים בסיכון וסביבה מאוד קשה מסתובבים ברחוב אחרי שחלק גדול מהם הסתובבו ברחובות כבר 8 חודשים.

מיכאל מלכיאור: אנחנו יודעים שזה לא מפריע לאף אחד, כי עובדה שהסתובבו במשך 8 חודשים, וזה לא הפריע, אז יסתובבו עוד כמה חודשים, וזה לא יפריע למשק- -

רן ארז: למה 8 חודשים?

מיכאל מלכיאור: כי בחלק גדול מהתקופה שלפני הקיץ היו עיצומים ושביתות- -

רן ארז: 12 יום שביתה.

מיכאל מלכיאור: ועיצומים?

רן ארז: העיצומים זה לא לצאת לטיולים.

רן ארז: היו 12 יום שביתה, ואם אתה סופר גם את החופש הגדול זה עוד 60 יום, ועכשיו- -

מיכאל מלכיאור: החופש הגדול בבתי-הספר התיכון הוא למעלה מ-70 יום- -

רן ארז: 70 יום ועוד 12 זה 82- -

מיכאל מלכיאור: ועכשיו היה חודש של חגים, והם כמעט לא היו.

רן ארז: כן, אנחנו אשמים גם בזה.

מיכאל מלכיאור: אני לא אומר שאתם אשמים בזה ולא לפני זה.

מיכאל מלכיאור: אני רק אומר שמצב הילדים הללו הוא הרבה יותר קשה מהתגובה אליו.

מיכאל מלכיאור: לכן אני מציע שני דברים.

מיכאל מלכיאור: ברור שלא צריכים לשבור שביתה, על כך כולם מסכימים.

מיכאל מלכיאור: אבל צריך למצוא פתרונות או תוכנית חירום להעסקת התלמידים במיוחד במקומות שיש בהם ילדים שלא יכולים להעסיק את עצמם.

מיכאל מלכיאור: אני יודע שיש תוכנית, אבל זאת לא תוכנית חירום שמקיפה את מה שדרוש להקיף.

מיכאל מלכיאור: אני קורא לכם לקחת את הנושא הזה ברצינות עכשיו.

מיכאל מלכיאור: אני מבין מאוד את הקריאה הנרגשת של ראש עיריית קריית אונו.

מיכאל מלכיאור: אני מבקש שתשבו יחד על הנושא הזה, זה חיוני עכשיו.

ליטל אפל: - - -

מיכאל מלכיאור: זאת שביתה כמעט ללא מוצא כי הפער בין העמדות פה הוא רב.

מיכאל מלכיאור: זאת לא שביתה רגילה שצד אחד דורש מאה, ואני מוכן לתת 50, ובסוף מתפשרים על 70.

מיכאל מלכיאור: זאת שביתה שבאה על רקע כל מה שקרה בשנים האחרונות, וההסכם שכבר נחתם עם הסתדרות המורים שנותן מסגרת.

מיכאל מלכיאור: זה קשה ביותר.

מיכאל מלכיאור: אלו הנתונים שיש מראש.

מיכאל מלכיאור: בקלות זה יכול להתגלגל עוד חודש-חודשיים.

מיכאל מלכיאור: מה שעל סדר היום פה זה עצם קיום החינוך במדינת ישראל, זה לא עוד שמנת.

מיכאל מלכיאור: לכן אני לא מבין את שוויון הנפש שזה ימשיך, ובסוף זה יישבר.

מיכאל מלכיאור: זה לא יישבר; ארגון המורים לא יישבר, אני מניח שגם הממשלה לא תישבר ולא שר האוצר.

מיכאל מלכיאור: מה שאפשר לעשות בעוד חודשיים, אפשר לעשות גם היום.

מיכאל מלכיאור: אני קורא לראש הממשלה לכנס את כל הגורמים הרלוונטיים – את שרת החינוך, את שר האוצר, את ארגוני המורים לשבת ביחד עכשיו.

מיכאל מלכיאור: זה לא יכול להגיע לפתרון בלי התערבות של ראש ממשלה כי יצטרכו פה אסטרטגיה כוללת לעניין הזה.

מיכאל מלכיאור: עם כל הכבוד לדרג שמנהל את המשא ומתן עד עכשיו, זה דרג בהחלט מכובד, אבל זה לא דרג שיכול להביא כרגע לפריצת דרך.

מיכאל מלכיאור: חבל, מה שאפשר לעשות בעוד חודש אפשר לעשות גם היום.

מיכאל מלכיאור: כל חברי ועדת החינוך שהשתתפו פה מסכימים לקריאה נרגשת לראש הממשלה כדי להגיע לסיום השביתה וכדי להגיע לפתרון החינוך במדינת ישראל ומעמד המורה.

מיכאל מלכיאור: לכנס את כל הגורמים ביחד עכשיו ולשבת איתם עד שייצא עשן לבן.

מיכאל מלכיאור: תודה רבה לכם.